Privatizacija: Zbunjivanje medija se nastavlja\nAgencija za privatizaciju objavila je juče saopštenje u kojem od medija u javnom vlasništvu traži da “najkasnije do 19. juna dostave celokupnu dokumentaciju za privatizaciju, kako bi do 1. jula mogao da bude objavljen javni poziv za prodaju njihovog kapitala”. Ovaj poziv upućen je samo nekoliko dana nakon što je ista Agencija dala medijima zakonski rok od mesec dana za novu procenu kapitala\nOsim ovog kontradiktornog zahteva, Agencija za privatizaciju je, u istom saopštenju, podsetila i da je Zakonom o javnom informisanju i medijima propisano da se, ukoliko do 1. jula 2015. godine ne bude prodat kapital izdavača medija koji su u vlasništvu države, postupak prodaje kapitala obustavlja i da se njihov kapital privatizuje prenosom akcija zaposlenima bez naknade.\nPovodom ovog saopštenja, UNS je od Agencije tražio objašnjenje kako je moguće da, čak i ako već 19. juna bude objavljen poziv za prodaju kapitala, mediji budu, kako predviđa Zakon o javnom informisanju i medijima, privatizovani do 1. jula, ako poziv za njihovu prodaju po zakonu mora da traje najmanje 30 dana.\nIako svesni da se rokovi ne poklapaju i da je saopštenje kontradiktorno, u Agenciji navode da oni rade svoj posao u skladu sa trenutno važećim zakonima.\n“Agencija i dalje obavlja svoj posao u skladu sa Zakonom o javnom informisanju i medijima i naš posao je da raspišemo javni poziv za prodaju medija. Da li će ovaj Zakon biti usklađen sa izmenama Zakona o privatizaciji, ne znamo. To je nadležnost Ministarstva kulture i informisanja. Oni, koliko smo mi upućeni, sa Ministarstvom privrede razgovaraju o mogućim rešenjima ovog poblema i nadamo se da ćemo svi u narednih nekoliko dana imati odgovore na ova pitanja,” kažu u Agenciji.\nNa pitanje UNS-a hoće li, ukoliko mediji ne budu privatizovani, 1. jula akcije medija preći u vlasništvo zaposlenih koji imaju pravo na ove akcije, u Agenciji nisu imali odgovor.\n“Očekujemo da će do tada Ministarstvo kulture i informisanja i Ministarstvo privrede naći rešenje”, ponovili su u Agenciji.\nPodsećamo, UNS je već dva puta javno pozvao Ministarstvo kulture da se što pre odredi o Zakonu o izmenama i dopunama Zakona o privatizaciji i saopšti kakva će biti sudbina medija u privatizaciji nakon 1. jula.\nUNS je naveo da su iz Ministarstva kulture i informisanja do sada tvrdili da se rokovi neće pomerati, a da Zakon garantuje 1. jula besplatnu podelu akcija medijskim radnicima ukoliko se ne pojavi zainteresovan kupac.\nUNS je istakao i da smatra da bi ova zakonska obaveza morala da ostane na snazi, bez obzira na eventualno produženje roka privatizacije.\nZakon o javnom informisanju i medijima propisuje finansiranje medija u javnom vlasništvu do 1. jula i da svako pomeranje rokova podrazumeva da lokalne samouprave treba da nastave njihovo redovno finansiranje do privatizacije.\nUNS je pozvao sve državne organe i agencije da se odgovorno odnose prema medijima u privatizaciji, štite prava više od 2.200 zaposlenih u više od 70 medija i poštuju Zakonom garantovano pravo na besplatnu podelu akcija ukoliko za to postoji interes novinara i medijskih radnika.\n← „Fokus je na razrešenju ubistva Milana Pantića“\nMark Dekan: Otpuštanja u Ringieru bila neizbežna i po zakonu →


Press Online :: Izložbe :: Pokrenut evropski projekat "Keramika i njene dimenzije"\nPokrenut evropski projekat "Keramika i njene dimenzije"\nPremijernim otvaranjem izložbe "Keramika u kulturi življenja Evrope od baroka do danas" u Muzeju primenjenih umetnosti sinoć je pokrenut evropski projekat "Keramika i njene dimenzije".\nNa otvaranju su prisustvovali Klaudija Kazali, direktorka Internacionalnog muzeja keramike "Faenca",Vilhelm Zimen, rukovodilac projekta "Keramika i njene dimenzije" i direktor Muzeja "Porcelanikon Zelb" i Ljiljana Miletić Abramović direktorka Muzeju primenjenih umetnosti.\nIzložba "Keramika u kulturi življenja Evrope od baroka do danas",koja će trajati do 30.juna,povezuje devet evropskih muzeja iz Italije, Španije, Velike Britanije,Nemačke, Republike Češke, Slovenije, Estonije, Letonije i Srbije koji u svojim kolekcijama imaju značajne zbirke keramike.\nPostavka je hronološki podeljena po vekovima i predstavljeno oko 150 predmeta iz perioda od 16. do kraja 20. veka, a publika će imati priliku da na jednom mestu pogleda razvoj i upotrebu keramike kroz primere iz kulture življenja svake od zemalja.\n"Evropski projekti uvek pružaju dobru priliku da se razmene i uporede saznanja različitih kultura. Ova izlozba pokušava da okupi nekoliko muzeja oko zajedničke teme i stimuliše dijalog o kulturama i tradicijama u oblasti keramike", rekla je direktorka Internacionalnog muzeja keramike "Faenca"Klaudija Kazali.\nOna je ukazala da je zajedničko svim tim muzejima njihova obaveza da prouče ulogu primenjene keramike u svakodnevnom životu kroz vekove, od baroka do danas.\n"Budući da svaka zemlja izražava posebne karakteristike, ukuse i umetničke sklonosti, umetnost keramike omogućava nam realan uvid u društveni i kulturni život tih zemalja" rekla je Kazali.\nIzložba istražuje tradiciju keramike sa željom da podstakne poznavanje našeg sadašnjeg stanja, počev od keramičke proizvodnje za svakodnevnu upotrebu do velikih umetničkih i biotehnoloških mogućnosti savremene keramike.\nOna nosi snažnu poruku, sa željom da privuče pažnju širokih slojeva internacionalne publike i fokusira se na odnos ljudi prema keramici iz više uglova: istorijsko - umetničkog, obrazovnog, kao i virtuelnog pristupa kolekcijama i baštini.\n"Ova izložba je doprinela ujedinjavanju Evrope i kroz keramiku možemo da vidimo naše nasleđe i duh vremena koji nas je forimrao kakvi smo danas a takođe smatram da keramika ima budućnost", rekao je Vilhelm Zimen, rukovodilac projekta "Keramika i njene dimenzije" i direktor Muzeja "Porcelanikon Zelb".\nProjekat "Keramika i njene dimenzije" je multidisciplinarni i kompleksni evropski projekat odobren od strane Evropske komisije u okviru programa "Kreativna Evropa" koji se bavi društvenim, tehnološkim i umetničkim aspektima keramike i porcelana, a u Srbiji je realizovan u saradnji MPU-a i Narodnog muzeja u Beogradu.\nU okviru projekta u Galeriji fresaka danas i sutra biće održan simpozijum "Keramika između promena i izazova - između prošlosti i sadašnjosti" čiji će fokus biti usmeren na različita polja keramike i njenu upotrebu u svim društvenim sferama, posmatranu u različitim društvenim i sociološkim kontekstima od baroka do danas.\nNa simpozijumu će učestvovati 20 stručnjaka iz 10 evropskih zemalja, od kojih su većina eminentni evropski stručnjaci iz različitih oblasti keramike.\nCilj projekta je povezivanje evropskih institucija kulture,industrije, nauke i tehnike na polju keramike i porcelana kao i dokumentovanje upotrebe keramike u različitim evropskim geografskim, istorijskim i kulturnim kontekstima, počev od perioda baroka do danas, uz osvrt na izazove u budućnosti.\nZamišljen je kao vrsta nukleusa celog pomenutog projekta gde će kroz četiri sesije i otvorene diskusije eksperti iz različitih naučnih i stručnih oblasti predstaviti svoja dostignuća.\nPosle Beograda izložba "Keramika u kulturi življenja Evrope od baroka do danas" će će gostovati u još pet izložbenih prostora tokom naredne dve godine: Državni muzej Porcelanikon u Zelbu (Nemačka), Nacionalni muzej keramike u Valensiji (Španija), Internacionalni muzej keramike u Faenci (Italija), Muzej porcelana i galerija u Stouk on Trent (Velika Britanija), Estonski muzej keramike i porcelana (Estonija).


Izetbegović: Vrijeme je da Schmidt donese odluku kojom će se osigurati novac za izbore - Kameleon M&M\nNakon što Dom naroda Parlamenta Bosne i Hercegovine nije prihvatio prijedlog Kluba Bošnjaka da se osiguraju novčana sredstava za predstojeće izbore predsjednik SDA Bakir Izetbegović kazao je da visoki predstavnik treba nametnuti odluku kojom će sredstva biti osigurana.\nPredsjednik SDA smatra da su neusvajanjem sredstava za provođenje izbora prekršene evropske konvencije i Ustav.\n“Danas smo iscrpili zadnje mogućnosti, očekujemo od visokog predstavnika da povuče korake,” rekao je Izetbegović.\n“Ja ne očekujem od Schmidta da nametne budžet već da nametne neophodne odluke koje će omogućiti provedbu izbora. Schmidt će nam trebati sve dok se ne bude poštovali zakoni i ustav,” dodao je Izetbegović.\n“Koji su protivustavni, koji onemogućavaju zauvijek provedbu presuda Evropskog suda za ljudska prava, ja koji sam to odbio sam po nekima kriv za ovo stanje,” rekao je Izetbegović.\nbakir izetbegović dom naroda evropske konvencije milorad dodik predsjednik


BEOGRAD - Premijer Srbije Aleksandar Vučić izjavio je da je šokiran današnjim postupkom ministra odbrane Bratislava Gašića. "Šokiran sam time što je danas uradio ministar Gašić. To smatram ne samo neprimerenim, već i neodmerenim i nepristojni ponašanjem i za takvo sramno ponašanje ne postoje reči opravdanja", rekao je premijer Vučić Tanjugu. "Razume se, u skladu sa tim, donećemo odluku o tome kako i na koji način ćemo i sopstvene odgovornosti i sve drugo preispitati u narednom periodu", rekao je Vučić.\nGašić: Izvinjavam se novinarki i javnosti, kajem se Ministar odbrane Bratislav Gašić izvinio se novinarki Zlatiji Labović i srpskoj javnosti zbog, kako je naveo, njegovog današnjeg sramnog i skandaloznog ponašanja. "Želim da se javno izvinim novinarki Zlatiji Labović i srpskoj javnosti zbog mog današnjeg sramnog i skandaloznog ponašanja. Opravdanja na moju izjavu, šta god u ovom trenutku izgovorio, jednostavno nemam", naveo je Gašić večeras u saopštenju. "Molim novinarku TV B92 Zlatiju Labović i sve građane Srbije da mi veruju da se zbog izjave iskreno kajem", rekao je Gašić.\nMinistar odbrane Gašić, dok je danas davao izjavu u Trsteniku nakon posete "Prvoj petoletki namenskoj", rekao je da "voli novinarke koje lako kleknu", naveo je B92. Novinari su čekali ministra za izjavu, a neki od njih, među kojima je i dopisnica B92, čučnuli su kako ne bi bili u kadru dok Gašić govori. Kada je prišao novinarima, Gašić je upitao da li ih je portparol Ministarstva odbrane držao sve vreme napolju, a zatim je, videvši novinarku koja kleči, rekao: "Što volim ove novinarke koje ovako lako kleknu".\n« Jovanović: Vučić uradio dosta dobrih stvari za Srbiju SKANDAL Gašića - "Volim novinarke koje ovako lako kleknu" »


Američka ratna flota u Karipskom moru — „pomoć“ Venecueli u borbi s koronom - 02.04.2020, Sputnik Srbija\nPoznati američki plan za Venecuelu - „najveći pritisak u martu“ zahuktava se u poslednjih nedelju dana. SAD su poslale celu flotu, koja uključuje vojne krstarice... 02.04.2020, Sputnik Srbija\nkaubojima ne treba verovati i kad lažu\nRatnim brodovima dopremaju pomoc to mogu samo pokvareni kaubiji, kome oni pomognu taj je rob do veka, sva sreca nema vise glupih, ima ko da pomogne Venecueli fala Bogu.\nvirus korona se širi planetom, analize i mišljenja, komentari i analitika\n20:30 02.04.2020 (Osveženo: 22:37 03.08.2021)\nSAD udvostručuju svoje trupe u regionu i „lansiraju ovu operaciju u borbi protiv trgovine drogom, kako bi zaštitile Amerikance od smrtonosnih ilegalnih narkotika“, izjavljuje Donald Tramp. I dodaje: „Nećemo dozvoliti da narko-karteli iskoriste pandemiju da ugroze američke živote“.\nAmerička „pomoć“ Venecueli\nKako Amerika obrazlaže ovu akciju? Naravno – kao dobrodušno pružanje ruke Venecueli zbog zdravstvene krize. U trenutku kada SAD dobijaju bespovratnu pomoć od Rusije i Kine, od Venecuele traže smenu predsednika kako bi skinuli sankcije i poslali humanitarnu pomoć.\nHorhe Rodrigez, potpredsednik Venecuele, nazvao je ovo „pokušajem da se skrene pažnja“ sa sanitarne krize koja hara Amerikom. I zaista, Tramp je za ovu objavu izabrao upravo brifing o virusu korona, koji bi, prema proceni Vašingtona, mogao da izazove smrt od 100 do 240 hiljada Amerikanaca.\nUsledio je plan koji je predložio Pompeo – period tranzicije u demokratiju. Prema ovom planu, Madura treba smeniti, a na njegovo mesto postaviti privremenu prelaznu vladu – „državni savet“, u kome se neće nalaziti ni Maduro ni Gvaido. U suprotnom, Amerika će pooštriti sankcije.\nAmerički prvobitni scenario da obori Madura, od januara 2019, nije uspeo. Vašington je priznao Huana Gvaida za predsednika zemlje. Međutim, na vlasti je i dalje predsednik izabran na izborima. I on je taj koji predvodi zemlju pod sankcijama i u vremenima korone, kada ekonomska izolacija ne dozvoljava zemlji da uveze osnovnu medicinsku opremu.\nMeđunarodna zajednica, Ujedinjene nacije i nebrojene nevladine organizacije su bespomoćne. Iako uporno mole da se bar u vreme krize ukinu sankcije ugroženim zemljama kao što su Iran i Venecuela, Amerika šalje ratne brodove.\n2 April 2020, 21:441\n2 April 2020, 23:39


Ministar Dačić razgovarao sa novim šefom Kancelarije Saveta Evrope u Beogradu\nPrvi potpredsednik Vlade i ministar spoljnih poslova Ivica Dačić primio je danas u kurtoaznu posetu novog šefa Kancelarije Saveta Evrope u Beogradu Tobiasa Flesenkempera i poželeo mu puno uspeha na novoj funkciji.\nMinistar Dačić je ocenio je da je dosadašnja saradnja sa Kancelarijom Saveta Evrope u Beogradu bila jako dobra i izrazio očekivanje da će se dobra saradnja Republike Srbije i Saveta Evrope nastaviti i u mandatu Flesenkmpera. Naglasio da je u poslednjih 15 godina od prijema Republike Srbije u članstvo Saveta Evrope ostvaren značajan napredak i da je Srbija ostvarila gotovo sve preuzete obaveze.\nŠef srpske diplomatije istakao je naše čvrsto opredeljenje za članstvo u Evropskoj uniji i da na svom evropskom putu nastavljamo da sprovodimo reforme u oblasti ljudskih prava, demokratije i vladavine prava. Naglasio je da su u tom kontekstu doprinos i pomoć Saveta Evrope od nemerljivog značaja.\nRazmatrana su i pitanja saradnje Republike Srbije i Saveta Evrope na zajedničkim programima, kao i buduće aktivnosti na obeležavanju 70. godišnjice od nastanka Saveta Evrope, čija je centralna proslava planirana za jesen 2019. godine.


Veliku nemačku kompaniju isterali iz Irana, ali ne mogu iz Rusije - Sputnjik Srbija\n08:56 13.11.2018 Preuzmite kraći link\nNemačka naftna kompanija „Vinteršel“ obustavila je rad na iranskim projektima zbog sankcija, ali nastavlja rad na „Severnom toku 2“, saopštio je na konferenciji na štampu član saveta direktora kompanije Martin Bahman.\n„U uslovima kada su na snazi američke sankcije Iranu, mi ne možemo nastaviti tamo da radimo kao evropska kompanija. Treba da sačuvamo pristup finansijskom tržištu. Zato, nažalost, moramo da obustavimo naše aktivnosti u Iranu“, rekao je Bahman.\nOn je dodao da će „Vinteršel“ usmeriti oko polovine finansijskih sredstava na „Severni tok 2“, o čemu se dogovorio sa „Gaspromom“.\nDirektor kompanije Mario Meren je podsetio da kompanija treba da izdvoji oko 950 miliona evra u ove svrhe i da je do sada već oko polovinu uplatila.\nMeren je rekao da problemi između „Gasproma“ i „Naftogasa“ ne utiču na finansiranja „Severnog toka 2“.\nSeverni tok 2, Iran, SAD


Državljani Srbije i CG među uhapšenima u Španiji\nU policijskoj raciji u Španiji uhapšen osumnjičeni za snabdevanje oružjem Amedija Kulibalija koji je prošle godine ubio pet osoba u Parizu. U operaciji uhapšeni i državljani Srbije i Crne Gore\nČovek osumnjičen da je snabdeo oružjem Amedija Kulibalija, koji je u januaru prošle godine ubio pet osoba u Parizu, uhapšen je u Španiji, saopštilo je špansko ministarstvo unutrašnjih poslova.\nU saopštenju se navodi da je 27-ogodišnji Antoan Deniv uhapšen na osnovu evropske poternice u malom španskom priobalnom gradu Rinkon de la Viktorija. U policijskoj operaciji uhapšeni su i po jedan državljanin Crne Gore i Srbije, koji su takođe povezani za trgovinom oružjem, a čiji identitet nije saopšten.\nDeniv je optužen da je prodao oružje Kulibaliju, koji je otvorio vatru u jednoj jevrejskoj prodavnici u Parizu, nekoliko dana posle napada na kancelarije satiričnog časopisa Šarli Ebdo. Kulibali je ubijen u policijskoj akciji.\nAntoan Devin je nekoliko nedelja kasnije pobegao iz Francuske u Malagu, gde je navodno nastavio sa nelegalnom trgovinom oružjem pod lažnim identitetom, navelo je špansko ministarstvo. Španski viši sud je saopštio da je Devin odbacio optužbe da je prodao oružje Kulibaliju, ali je pristao da bude izručen Francuskoj.


Predloženo da protesti traju do 9. maja, pa konkretni zahtevi Vučiću | Besermenji Igor\nPredloženo da protesti traju do 9. maja, pa konkretni zahtevi Vučiću\nPotpredsednik Narodne stranke Siniša Kovačević izjavio je da bi proteste koji se šire Srbijom trebalo reorganizovati i oročiti do 9. maja Dana pobede nad fašizmom, kada bi ljudi iz svih gradova došli u Beograd i postaviti jasne zahteve predsedniku Srbije i Srpske napredne stranke Aleksandru Vučiću, prenosi agencija Beta.\n“Jasni zahtevi bi mogli da budu ostavka Vučića i čitavog rukovodstva RTS-a i raspisivanje novih konkursa za nacionalne frekvencije, pa da vidimo. Ako ima nameru da na sopstveni narod izvede tenkove i policiju, a to smo već videli, onda neka udje u istorijske čitanke kao neko ko je pustio krv gradjana Srbije po beogradskim trotoarima da bi ostao na vlasti”, rekao je Kovačević u emisiji “Skeniranje” na Jutjub kanalu “Hemcast”, piše Beta.\nKovačević je naveo da će ljudi koji protestuju “zimsku obuću zameniti prolećnom, pa će onda ući u japanke”, i upitao dokle da se šeta.\n“Mora da postoji dan D i da se kaže ‘vidi, prijatelju, zemljače, rodjače, predsedniče ovo su uslovi, imaš rok do tada i tada, a ako to ne uradiš do roka, eto nas u Beogradu ispred Predsedništva‘. Koren svih zala je na Andrićevom vencu, odatle se kuga raširila”, dodao je Kovačević.\nKovačević je rekao da bi proteste trebalo reorganizovati i dati im drugu dramaturšku formu, a onda će postati kreativniji i konzistentniji u političkom smislu i biće efikasniji.\nInače, danas je u Beogradu održan novi protest “1 od 5 miliona – stop krvavim košuljama”. Protesti se održavaju već tri meseca.


Kalkulacije ZSV - cena koštanja pšenice 21,06 din/kg - POLJOPRIVREDNIK specijalizovani list za selo\nKalkulacije ZSV - cena koštanja pšenice 21,06 din/kg\nDatum kreiranja ponedeljak, 29 jun 2020 13:31\nUpravni odbor Zadružnog saveza Vojvodine je nakon razmatranja kalkulacije cene koštanja pšenice roda 2020. godine i tržišnih uslova za otkup pšenice doneo je sledeće zaključke:\n- Prema kalkulaciji Zadrużnog saveza Vojvodine cena koštanja proizvodnje pšenice roda 2020. godine iznosi 21,06 din/kg za očeI‹ivani prosečni prinos od 4.500 kg/ha. Sa uračunatom akumulacijom od 10% za proizvođača, cena bi iznosila 23,17 din/kg za prosećan prinos od 4.500 kg/ha. Otkupna cena na trżistu još nije formirana, ali prema prvim ponudama predvidanja su da će tržišna cena biti značajno ispod cene koštanja proizvodnje u vreme žetve, što znači da bi u slučaju prodaje pšenice odmah nakon žetve proizvodači ostvarivali gubitak, a poznata je činjenica da nisu svi proizvodaći u mogućnosti da skladište svojii pšenicu do ostvativanja boljih tržišnih uslova za prodaju.\n- Upravni odbor Zadružnog saveza Vojvodine predlaže da se preko Republičke direkcije za robne rezerve hitno interveniše na tržištu kroz otkup 250.000 — 300.000 tona merkantilne pšenice roda 2020. godine, po cent od 21,06 din/kg, što predstavlja iznos kojim se pokrivaju troškovi proizvodnje prosečnog proizvodača pšenice. Navedenom merom uticalo bi se na trżište u smislu formiranja kupoprodajne cene koja bi u većoj meri pokrivala troškove proizvodnje, sa jedne strane, dok bi sa druge strane država obezbedila zalihe pšenice za domaće tržište.\n- Upravni odbor Zadružnog saveza Vojvodine ponovo ukazuje na loš konkurentski položaj zemljoradničkih zadruga i proizvodača na tržištu, koji je jednim delom uslovljen i nelojalnom koinkurencijom iz “sive zone” tržišta, pri čemu se ukazuje i na to da se predloženom merom otkupa dela merkantilne pšenice roda 2020. godine od strane Republičke direkcije za robne rezerve podstiče poslovanje u legalnom prometu.


Ovo je kombinacija koja ne samo da vas nikada neće izdati, već će dokazati da ste u potpunosti informisani o najnovijim modnim trendovima.\nU vreme kada svi stavljamo udobnost na prvo mesto, patike su u prvom planu naše garderobe, a sportski šik izgled je naš omiljeni. Zato patike kombinujte sa svojim omiljenim odelom, bilo u klasičnoj crnoj, sa kariranim dezenom koje je apsolutni trend ove godine ili u jarkoj boji poput fuksije ili žute.\nŠto se tiče vaših patika, one mogu biti klasične bele ili možete odabrati modele za trčanje u jarkim bojama.\nU galeriji pogledajte primere street style zvezda koji će vas inspirisati da ovog proleća zablistate u udobnoj i modernoj odevnoj kombinaciji.


Otvoren prvi srpski Poljoprivredni klub – Agroprofit\nHomeOstale temeOtvoren prvi srpski Poljoprivredni klub\n20. јула 2017. Agroprofit Ostale teme 0\nU Upravi za agrarna plaćanja u Beogradu otvoren je prvi Poljoprivredni klub u Srbiji. Kako je rečeno na otvaranju, to će biti mesto organizovanog okupljanja, razmene iskustava i uspostavljanja saradnje između poljoprivrednih proizvođača, udruženja, prerađivača, investitora i svih ostalih činilaca u poljoprivrednom lancu.\nMeđu zvanicama ministar poljoprivrede i ruski ambasador\nOtvaranju su ministar poljoprivrede Branislav Nedimović, ruski ambasador u Beogradu Aleksandar Čepurin i menadžer Fonda za razvoj Regionalne Kancelarije UNDP za Evropu i Zajednicu nezavisnih država u okviru Programa za razvoj Ujedinjenih nacija, Aleksander Averčenkov.\nMesto okupljanja poljopirvrednika i agrarnih stručnjaka\nOvom prilikom ministar Nedimović je istakao da je Poljoprivredni klub nova, moderna formula kooperacijei platforma koja će podržati suštinu poljoprivrede, a to je stvaranje dodate vrednosti. On je napomenuo da će ovaj i drugi poljoprivredni klubovi, koji će biti otvoreni širom Srbije, biti mesta na kojima će se okupljati proizođači, udruženja i stručnjaci iz oblasti poljoprivrede radi razmene iskustva i savremenih znanja.\nNedimović: Državni organi da budu na usluzi proizvođačima\nPrema Nedimovićevim rečima, posao svih učesnika u lancu proljoprivredne proizvodnje je da sagledaju širu sliku tržišta i da se integrišu u oblasti u svojoj nadležnosti, to jest da zatvore krug od primarne proizvodnje do prerađivačke industrije i plasmana i promocije, a posao državnih organa je da budu servis i pomoć i poljoprivrednicima i prerađivačima, odnosno da prepoznaju i stvore prilike u poljoprivredi jednake za sve. On je naglasio da će otvaranjem ovog kluba biti stvoreni uslovi za istraživanje tržišta i još veći plasman naših poljoprivrednih proizvoda u Rusiju.\nAleksander Averčenkov, Branislav Nedimović i Aleksandar Čepurin\nUdvostručen izvoz Srbije u Rusiju\nAmbasador Rusije u Beogradu Aleksandar Čepurin rekao je da je u poslednjih pet godina uvoz poljoprivrednih proizvoda iz Srbije u Rusiju u istom periodu povećan gotovo dva puta. On je istakao da je veoma važno da se pronađu takve oblasti u poljoprivredi u našoj zemlji koje će omogućiti izvoz u na rusko tržište.\nČepurin je napomenuo da je pre pet godina, izvoz Srbije u Rusku Federaciju iznosio 156 miliona dolara, a samo prošle godine taj iznos je dostigao 289 miliona dolara. Ruski ambasador je rekao da je ta zemlja zainteresovana za uvoz srpskih organskih proizvoda, kao i jabuka, malina i vina, dodavši da postoji interesovanje za saradnju u oblasti semenarstva i zajedničku proizvodnju poljoprivredne mehanizacije.\nZa realizaciju projekta obezbeđeno 1,5 miliona dolara\nAleksander Averčenkov iz Programa za razvoj UNDP-a izjavio je da je otvaranje kluba samo početak projekta koji će trajati do 2019. godine, dok će za realizaciju budućih projekata biti obezbeđen novac u iznosu od 1,5 miliona dolara.\n6. маја 2017. Agroprofit 0\nPredstavnici udruženja „Bačkopoljski malinari“ iz opštine Vrbas i „Malina Ratkovo“ za opštinu Odžaci razgovarali su sa sekretarom Vukom Radojevićem i ministrom Branislavom Nedimovićem o usklađivanju uslova privređivanja sa onima iz centralne Srbije. Vojvodina gaji polku i polanu Zasadi se u severnom delu Srbije […]


Užice - Stranica 2 od 190 - Dnevni list Danas\nPočetna » Novo » Užice » Page 2\nDržavne pare za odlazak na Vučićev miting\nRadnicima užičkog „Prvog partizana“, koji su 19. aprila ove godine prisustvovali mitingu Aleksandra Vučića u Beogradu, biće isplaćena novčana naknada za taj dan, iako tada nisu bili na svojim radnim mestima.\nPiše: N. Kovačević 12. 6. 2019.\nZbog jake kiše, koja pada od jutros, bujični potoci u delovima zapadne Srbije su se su se izlili i voda je prodrla u seoska domaćinstva i pojedine javne objekte.\nPiše: N.K. 3. 6. 2019.\nRegionalna konferencija o Agroindustrijskom centru na Zlatiboru, 3. juna\nRegionalna konferecija „Agroindustrijski centar temelj privrede Zlatiborskog okruga – Novi pogled na razvoj lokalne zajednice i ekonomije regiona“, koju organizuje Opština Čajetina, uz podršku Ambasade Kraljevine Švedske u Srbiji, održaće se na Zlatiboru u ponedeljak, 3.juna.\nPiše: N. Kovačević 1. 6. 2019.\nProtest u Užicu: Upornošću i zajedništvom pobedićemo režim\nI pored kiše, oko stotinak ljudi bilo je na večerašnjem protestu „1 od 5 milona“ u Užicu, sa koga su Marko Bastać, predsednik SO Stari grad, i Ivan Gajić, predsednik omladine Narodne stranke, poručili da se upornošću i nenasilnim otporom može promeniti aktuelna nedemokratska vlast.\nPiše: N. Kovačević 30. 5. 2019.\nU Užicu 30. maja novi protest „Jedan od pet miliona“, govore Marko Bastać i Ivan Gajić\nNovi protest „Jedan od pet miliona“ u Užicu najavljen je za 30. maj, na kome će govriti predsednik beogradske opštine Stari grad Marko Bastać i predstavnik Saveza za Srbiju Ivan Gajić.\nOdbornici Saveza za Srbiju napustili sednicu užičke skupštine\nOdbornici stranaka koje čine Savez za Srbiju su napustili današnju sednicu užičke skupštine, jer je odbijen njihov predlog da se u dnevni red uvrsti Deklaracija o sobodnim izborima i medijima u Srbiji.\nPiše: N.Kovačević 29. 5. 2019.\nKako su osobe sa invaliditetom inicirale i realizovale osnivanje socijalnog preduzeća\nNe čekajući da neko drugi reši njihove probleme, posebno problem nezaposlenosti, članovi Udruženja invalida cerebralne i dečije paralize iz Užica su inicirali i ostvarili ideju o osnivanju socijalnog preduzeća, jedinog te vrste u Zlatiborskom okrugu.\nPiše: N. Kovačević 27. 5. 2019.\nStamatović: Ako SZS-u nisam potreban, mogu da me isključe\nMilan Stamatović, lider Zdrave Srbije i predsednik opštine Čajetina, rekao je za Danas da je ta stranka i dalje članica Saveza za Srbiju i demantovao informacije o tome da razgovara sa Aleksandrom Šapićem, predsednikom SPAS-a, i Milošem Jovanovićem, predsednikom DSS-a, o osnivanju novog opozicionog bloka desnice.\nOmaž Radu Jovanoviću u Narodnoj biblioteci Užica\nČastan, skroman, empatičan, inteligentan, pravdoljubiv, šarmantan, duhovit, hrabar, srpski brend u svetskoj satiri, naslednik Domanovića i Nušića, čovek teško dostižnog talenta…\nPiše: N. Kovačević 24. 5. 2019.\nUžičani nastavljaju proteste „1 od 5 miliona“\nGrađani Užica će u četvrtak, 23 .maja u 20 časova, ispred gradske skupštine, protestovati protiv centralne i lokalne vlasti.\nPiše: N. K. 21. 5. 2019.\nNa Zlatiboru je održana „Džipijada 2019“, koja je okupila više od 350 učesnika i 150 vozila.\nPiše: Nenad Kovačević 19. 5. 2019.\nPiše: N. Kovačević 16. 5. 2019.\nKiša i sneg koji je pao pre neki dan, izazvali su velike štete u voćnjacima, posebno u malinjacima u zapadne Srbije.\nProtest „1 od 5“ miliona 16. maja u Užicu, govore Marinika Tepić i Vladimir Dimitrijević\nPiše: N.K. 14. 5. 2019.


Medijske slobode i bezbjednost novinara visoko na listi prioriteta Vlade – CG Live\nMedijske slobode i bezbjednost novinara visoko su na listi prioriteta Vlade, poručio je ministar vanjskih poslova Đorđe Radulović,prenose Vijesti.\nŠef crnogorske diplomatije je, kako je saopšteno iz ministarstva, danas učestvovao na okruglom stolu „Bezjednost novinara i pitanje nekažnjivostiʺ u okviru onlajn Svjetske konferencije o slobodi štampe, koju su u Hagu organizovali Ministarstvo vanjskih poslova Holandije i Unesko.\nRadulović je kazao da će novoizabrana Vlada biti posvećena poštovanju i promociji ljudskih prava i osnovnih sloboda, uključujući medijske slobode i bezbjednost novinara.\n“Mediji su nezamjenljiv stub svakog demokratskog društva, posebno oni koji teže da postignu evropske standarde. Ovo ključno pitanje biće visoko na listi prioriteta naše Vlade”, rekao je Radulović.\nKazao je da se trend kršenja slobode izražavanja i mišljenja pogoršava trenutnom globalnom zdravstvenom krizom, te da negativna kretanja treba zaustaviti bez odlaganja.\n“Slobodni i objektivni mediji pokretači su napretka, čuvari demokratije i razvoja. Stoga im moramo obezbijediti uslove za tačno izvještavanje bez straha i prepreka, istovremeno obezbjeđujući da poštuju etiku i principe neširenja lažnih vijesti i dezinformacija”, rekao je ministar.\nNa toj liniji, kako se dodaje u saopštenju, ukazao je na potrebu sprječavanja nasilja nad novinarima i obavezu država u sprovođenju brzih i efikasnih istraga.\n“Iako je zaštita novinara unutrašnja odgovornost svake države, jedino kroz saradnju i zaštitu principa i demokratskih vrijednosti možemo stvarati koalicije za zaštitu slobode štampe i bezbjednosti novinara širom svijeta”, zaključio je Radulović.\nSastanku, koji je organizovan povodom Svjetskog dana slobode štampe, prisustvovalo je više od 50 ministara, a u fokusu razgovora su bila pitanja bezbjednosti novinara, nezavisnih medija i odgovornosti država u tom kontekstu.\nTags: cglive mediji ministarstvo vanjskih poslova Vlada Crne Gore\nPrevious Devet kovid pacijenata u Beranama u teškom stanju\nNext Predlog Vladi: Elektronska fiskalizacija da se odloži do 01. jula 2021.


Vojni lekari na terenu u novopazarskim selima - Zdravlje Vodič | Vaš vodič kroz zdravstveni sistem Srbije\nLekari specijalisti Vojne bolnice Niš obavili su zdravstvene preglede meštana sela Deževa i Trnava u okolini Novog Pazara, u okviru akcije “Vojni lekar na selu”. Meštane Deževe i Trnave pregledali su kardiolog, reumatolog, endokrinolog uz korišćenje dijagnostičke procedure (EKG), a bili su u prilici i da provere nivo šećera u krvi, saopštilo je Ministarstvo odbrane.\nAkcija je protekla uz pomoć i saradnju lekara iz lokalnih ambulanti koji su upoznati sa zdravstvenim problemima stanovništva tog kraja.\nMinistar odbrane Nebojša Stefanović rekao je da će se vojska truditi da posete njenih specijalista seoskim ambulantama i kućama u udaljenim mestima gde je meštanima otežan pristup sistemu zdravstvene zaštite, budu što učestalije. Važno nam je da oni znaju da nisu zaboravljeni i da njihova vojska misli na njih”, naveo je Stefanović.\nKako je naveo, meštane Deževe i Trnave imali su priliku da pregledaju vojni kardiolozi, reumatolozi, endokrinolozi.\n“Po gužvi za preglede i po njihovom oduševljenju znamo da smo uradili pravu stvar”, zaključio je Stefanović.\nDirektor Doma zdravlja Novi Pazar dr Ćorović istakao je da je ova akcija od velikog značaja za Dom zdravlja, kao i za sve meštane.\n-Reč je o velikoj dobiti za naše pacijente, jer su u pitanju eminentni stručnjaci. Gužva je i meštani su zadovoljni i mnogo nam znači, jer smo omogućili visok nivo zdravstvene zaštite u našim seoskim ambulantama – rekao je dr Ćorović.\n“Tiha pandemija” – najčešći mentalni poremećaj


Rezultati izbora na Kosovu - frustracije građana zbog političkog establišmenta, jasan mandat za promenu - Crno beli svet\nApsolutni ppobednik tek održanih parlamentarnih izbora na Kosovu je svakako pokret Samoopredeljenje. Prema još uvek preliminarnim rezultatima, ovaj pokret osvojio je gotovo 50 odsto glasova. Srpska lista je, sada već standardno, najveći broj glasova imala u srpskim sredinama. Ipak, iza Samoopredeljenja su ostale partije koje su 20 godina unazad bile u vrhu vlasti – Demokratska partija Kosova, Demokratska liga Kosova, Alijansa za budućnost Kosova, dok NISMA Fatmira Ljimaja nema cenzus za ulazak u kosovsku skupštinu.\nRamadan (Dan) Ilazi, viši istraživač u Kosovskom centru za bezbednosne studije (KCSS), za Crno beli svet ocenjuje da rezultati nedeljnih izbora nisu iznenađenje.\n“Ovi rezultati su manifestacija višegodišnje frustracije među stanovnicima Kosova zbog političkog establišmenta. Ogromna podrška Samoopredeljenju jasan je mandat za promenu upravljanja zemljom, kao i potencijal za prelazak u novo doba političke kulture koja bi dovela do više prilika za mlađe lidere. Ostaje da se vidi da li će se takva tranzicija zaista dogoditi,” objašnjava on.\nOcenjuje da su rezultati takođe proizveli potrebnu stabilnost i predvidljivost za vladu, podsećajući da je Kosovo izgubilo važno vreme sa brojnim prethodno održanim izborima.\nSa druge strane, njegova briga je, ističe, povećani populizam na izborima i nerealna očekivanja koja su stvorena.\n“Važno je da sledeća vlada efikasno upravlja takvim očekivanjima i govori istinu građanima,” zaključuje.\nIljazi posebno ističe da su izbori u nedelju bili sjajan prikaz demokratije na Kosovu.\n“Treba pozdraviti organizaciju izbora, kao i učešće i ponašanje građana. Sve uključene političke stranke takođe su pokazale političku zrelost. To su važni elementi koje treba napomenuti, jer su ključni pokazatelji demokratije,” dodaje. Osim što su, kako Iljazi ocenjuje da “ono što smo videli da se na Kosovu dogodilo u nedelju, nezamislivo je da se dogodi negde drugde u regionu”.\nPromena političkog okruženja\nS obzirom na rezultate, postavlja se pitanje da li oni označavaju i preokret kada je u pitanju politički milje na Kosovu.\nIljazi veruje da se radi o promeni političkog okruženja. Birači su, kaže, odbacili zastarele pojmove i političke parole, ali istovremeno nije siguran da “političke stranke koje će formirati sledeću opoziciju zaista čuju ove poruke od građana”.\n“Ono što je još važnije je da izbori od nedelje takođe mogu potencijalno da promene način na koji građani vide državu i njene institucije. Nadam se da će sledeća vlada uspeti da poveća poverenje građana u javne institucije i proces donošenja odluka. To bi bilo neophodno za sprovođenje dalekosežnih reformi, kao i za preduzimanje pravih koraka kada je reč o nedovršenim poslovima na zapadnom Balkanu, posebno u odnosu na Srbiju,” objašnjava.\nPrvi put da jedna stranka može da formira većinu bez Srpske liste\nIljazi dodaje i da je ovo prvi put da jedna politička stranka može da formira većinu bez zavisnosti od glasova Srpske liste:\n“Što će biti veoma zanimljivo videti kako će se to odigrati u ukupnom kontekstu odnosa sa Beogradom.”\nDijalog: Napredak i politički\nUpravo će tema buduće vlade i skupštine zasigurno biti odnos Beograda i Prištine, odnosn dijalog. Iljazi na pitanje o rezultatima izbora u pogledu budućnosti dijaloga kaže da bi prvo trebalo dati vremena novoj vladi da se formira i da izvrši pregled postojeće situacije.\n“Po nekim pitanjima koja se tiču dijaloga normalizacije (odnosa), posebno u vezi sa uspostavljanjem Asocijacije/Zajednice srpskih opština, neke informacije koje su predstavljene građanima nisu bile tačne. Politička kampanja stvorila je utisak da je uspostavljanje A/ZSO opcija za Kosovo, a to jednostavno nije tačno. Postoji presuda Ustavnog suda i međunarodni sporazum usvojen sa 2/3 glasova u Skupštini Kosova koji zahteva uspostavljanje A/ZSO,” objašnjava ovaj analitičar.\nMeđutim, dodaje i da je napredak u ovom kontekstu i politički, te da će od Brisela i Beograda zavisiti i kako će se proces dalje kretati.\n“Nije realno da Brisel očekuje od Kosova punu saradnju u ključnim pitanjima bez napretka u liberalizaciji viza,” kaže Iljazi.\nOd vitalne važnosti da sledeći kosovski predsednik ima legitimetet u očima građan\nOsim parlamentarnih izbora još jedni svojevrsni izbori bi trebalo da se održe, ali samo u budućoj Skupštini. Sledi izbor Predsedniika Kosova. Ukoliko se u skupštini ne izabere novi predsednik, slede novi izbori.\nIljazi ističe da je na osnovu rezultata izbora u nedelju, mandat Samoopredeljenja nadmoćan u odnosu na druge stranke i da zato smatra da druge stranke imaju obavezu da ostanu u ‘sobi’ i obezbede neophodan kvorum kada Skupština glasa za sledećeg predsednika.\n“Nadam se samo da pojedinci koji su dobili ogromnu podršku građana za mesto predsednika nisu zanemareni u potencijalnim koalicionim igrama sa kandidatima koji su dobili vrlo malu podršku. Od vitalne je važnosti da sledeći predsednik ima legitimitet u očima građana. Formule za zaobilaženje građana će, što je jasno iz nedeljnih izbora, potkopati dostignuća od nedelje,” zaključuje on.\nŠta o poslednjim izborinim rezultatima kaže novinarka i analitičarka, Milica Andrić-Rakić, čitajte u tekstu ovde.


Objavljeno: 04.11.2021. u 19:09\nAsocijacija mladih SDA: Ako Našu stranku ne zanima država, onda neka bar prestanu amnestirati one koji je pokušavaju rušiti\nTvrdnja Naše stranke da je „SDA najveći krivac za trenutno stanje u Bosni i Hercegovini“ nije ništa više do nevješti pokušaj amnestiranja Milorada Dodika i SNSD-a od odgovornosti za rušenje Dejtonskog mirovnog sporazuma.\nAko Naša stranka osjeća potrebu da se politički obračunava sa SDA u okolnostima u kojima Dodik protivustavnim djelovanjem direktno ugrožava mir i stabilnost, onda ili imaju namjeru pomoći mu u tome ili ih ne zanima ništa više od nekoliko kantona i pripadajućih im budžeta pa su spremni zarad sitnih uskostranačkih interesa založiti interese države.\n- Podsjetit ćemo da je Naša stranka imala priliku postati dio jedinstvenog probosanskog bloka koji bi se na državnom nivou suprostavio antidržavnim politikama, ali su umjesto toga izabrali dobro plaćenu opozicionu hladovinu iz koje će kritikovati sve što urade ili ne urade oni koji nisu pobjegli od te odgovornosti - saopćeno je.\nZaista se nadamo da će Naša stranka konačno, nakon 13 godina postojanja, proširiti svoje djelovanje na prostor entiteta RS ili u sredinama u kojima Bošnjaci nisu dominantna većina, da će shvatiti pogubnost suzdržanosti pri oduzimanju kontrole nad CIK-om od SNSD-a i HDZ-a, isporučivanja Mostara HDZ-u ili uvođenja te stranke u vlast Tuzlanskog kantona, te da će smoći\nsnage da interese države stavi ispred potrebe preuzimanja vlasti u dva kantona.\nAko to nisu u stanju, onda barem ovaj put neka ne odmažu u borbi protiv onih koji prijete novim\nsukobima i ratom.


Srpski četverac bez kormilara Nikola Cvijetić, Lazar Lazović, Marko Ristić, Zoran Rajić nije uspeo da se direktno plasira u polufinale Svetskog prvenstva za juniore uprkos tom\nSrpski četverac bez kormilara Nikola Cvijetić, Lazar Lazović, Marko Ristić, Zoran Rajić u četvertak, 6. avgusta 2015, startovao je na Svetskom prvenstvu za juniore koje je dan ranije počelo u Rio de Žaneiru. Naš čamac je izveslao odličnu trku u trećoj grupi kvalifikacija, ali je uprkos tome ostao prvi ispod crte za direktan plasman u subotnje polufinale. Sa ukupno trećim rezultatom svih kvalifikacionih grupa (6:19,49) Cvijetić, Lazović, Ristić i Rajić prošli su kroz cilj posle prvoplasirane Grčke (6:12,64) i drugoplasirane Velike Britanije (6:15,61) koje su direktno otišle među 12 najboljih. Austrija je bila četvrta (6:23,48), a Kanada peta (6:34,20) koje će, poput srpskog čamca, u četvrtak, 6. avgusta od 21,30 č po našem vremenu veslati u repesažu za polufinale.\nOsvajači bronze na ovogodišnjem Evropskom prvenstvu za juniore u Češkoj solidno su startovali u svojoj prvoj trci u Riju. Posle prvih 500 metara bili su treći, iza Britanaca i Grka. Skor tri prvoplasirane ekipe se nije menjao ni posle prve „hiljadarke“. U narednih 1.000 metara jedina promena bila je to što su Grci pretekli Britance. Naši su do kraha ostali na trećem mestu u ubedljivo najbržoj trci kvalifikacija teškog četverca.\nIz prve grupe kvalifikacija direktno u polufinale plasirale su se Nemačka (6:20,68) i SAD (6:23,20), a iz druge vicešampion Starog kontinenta Rumunija (6:20,07) i evropski prvak iz Račica Švajcarska (6:21,46). Priliku da im se pridruže iz drugog pokušaja u četverak uveče će tražiti Španija (6:24,77), Bugarska (6:30,54), Danska (6:30,70) i Kina (6:39,97) iz prve grupa kvalifikacija, te Australija (6:31,59), Argentina (6:44,00) i Portoriko (6:59,10) iz druge.


Zoran Zaev Archives - KRIK\nZaev: Pre bega Gruevskog lider njegove partije se sastao s Vučićem\nMakedonski premijer Zoran Zaev rekao je za N1 da se lider opozicione VMRO-DPMNE Hristijan Mickoski sastao s predsednikom Srbije Aleksandrom Vučićem i mađarskim premijerom Viktorom Orbanom pre bega bivšeg makedonskog premijera Nikole Gruevskog u Mađarsku. Izvor: N1, KRIK „Značajno je da se napomene da je pre bega, šef opozicije VMRO-DPMNE […]\nVučić: Prisustvo Živaljevića u Sobranju iskorišćeno za kampanju protiv Srbije\nGovoreći o odnosima Srbije i Makedonije, predsednik Srbije Aleksandar Vučić osvrnuo se na nemire u Sobranju kojima je prisustvovao srpski obaveštajac Goran Živaljević i rekao da je Živaljević imao dozvolu makedonskih vlasti da tamo bude. Prema dokumentima makedonske tajne službe koja je objavio KRIK, Živaljević se u ovoj zemlje bavio […]\nLazanski: „Fućka“ mi se za Gruevskog, KRIK su budale\nNarodni poslanik SNS-a i novinar Miroslav Lazanski negirao je da je pisao tekstove o Makedoniji po nalogu srpske obaveštajne službe BIA, ali je i izvređao KRIK. Piše: Bojana Jovanović „To su smešne stvari, smešne tvrdnje“, rekao je Lazanski gostujući na televiziji N1. „Ja ne znam ni koja je to organizacija […]\nNovinar i član parlamenta Miroslav Lazanski sa pripadnikom srpske tajne službe sprovodio je medijsku propagandu u Makedoniji u korist bivšeg premijera Nikole Gruevskog i ruske politike, pokazuju prisluškivani razgovori i ostali podaci procureli iz istrage makedonske tajne policije u koje su novinari KRIK, Nova TV i OCCRP imali uvid. Lazanski […]


Za uspeh inovativne ideje potrebno je mnogo više od želje Centar za transfer tehnologije\nZa uspeh inovativne ideje potrebno je mnogo više od želje\n15 Apr Za uspeh inovativne ideje potrebno je mnogo više od želje\nPosted at 15:08h in Blog-en\tby\tctt\nBudućnost svetske ekonomije jeste u ulaganju u inovacije, preduzetništvo, tehnologije, ali da bi genijalnost istraživača bila prepoznata, a njihov trud i vredan rad bili nagrađeni, potrebno je da njihovi rezultati izađu na tržište. Upravo u tome im pomoć pruža Centar za transfer tehnologije Univerziteta u Beogradu.\nTransfer znanja i tehnologija i ostvarivanje veze između istraživača i industrije je glavni cilj Centra. Centar aktivno radi na uključivanju što većeg broja ljudi, institucija, organizacija u sam proces transfera tehnologija, kao i na pojačavanju veza i partnerstva na nacionalnom i međunarodnom planu između akademskih, privrednih i državnih institucija. Zato marljivo radimo na podsticanju istraživača i studenata Univerziteta u Beogradu, njihovoj edukaciji i pružanju pomoći kako bi, što lakše, napravili korak ka korporativnom svetu. Naravno, ovaj put je dvosmeran i zato pomažemo i preduzetnicima da ostvare saradnju sa Univerzitetom u Beogradu, tako da plod ove saradnje bude obostrana korist.\nO aktivnostima koje Centar sprovodi u pružanju podrške 31 fakultetu i 11 instituta u procesima komercijalizacije, transfera tehnologija i ostvarivanju inovacionih projekata, govorio je dr Nedeljko Milosavljević, direktor Centra.\nZahvaljujemo se ekipi emisije “Nauka privredi” na prepoznavanju važnosti rada Centra u inovativnom ekosistemu Srbije, kao i na profesionalnosti u pripremi i realizaciji intervjua.


Predstavnici stranaka: Treba otvoreno razgovarati o odnosu prema NATO-u, članstvo nije tema - European Western Balkans\nFoto: Fejsbuk / Institut za evropske poslove\nBEOGRAD – U Srbiji se mora ozbiljno razgovarati o spoljnopolitičkim interesima Srbije, ali i o benefitima saradnje sa NATO-om, rečeno je na sinoćnoj debati “Srbija i NATO više od dve decenije nakon konflikta – da li je vreme za članstvo” koju je organizovao Institut za evropske poslove (IEP).\nNa pitanje da li Srbija treba uđe u NATO, Pavle Grbović, predsednik Pokreta slobodnih građana (PSG), smatra da je to u ovom trenutku suviše eksplicitno pitanje i da za to postoji niz razloga.\n“Prvo zato što nas tamo zaista niko nije ni zvao. Postoje izjave generalnog sekretara da su Srbiji vrata otvorena što ne znači da onog trenutka kada bi Srbija deklarisala tu želju da bi istog trenutka postala član NATO”, naveo je Grbović.\nPored ovoga on smatra da je još jedan od ključnih razloga taj što Srbija nema jasno osmišljen spoljnopolitički kurs. Grbović smatra da se spoljna politika vodi interesima vladajuće elite.\nKao treći razlog, on navodi i nepostojanje podrške građana za tu temu što je rezultat licemernog odnosa vlasti prema njoj. Kako navodi Grbović, iako Srbija ima razvijenu saradnju sa NATO-om, licemerje se ogleda u samom prezentovanju te saradnje.\n“Ako ja kažem da podržavam saradnju, to će naići na negativne reakcije poslanika, katastrofalne naslove u tabloidima, negativne reakcije ministara”, naveo je on i dodao da je društvo “u ovom trenutku traumatizovano i ne mogu da se vode normalne diskusije na ovu temu”.\nDragan Šormaz, narodni poslanik iz redova Srpske napredne stranke (SNS) i šef Delegacije Narodne skupštine Republike Srbije pri Parlamentarnoj skupštini NATO, složio se sa Grbovićem da postoje mnoge nepoznanice te saradnje, za šta su krivi svi političari.\n“Od 2000. godine naovamo nijedna vlada odnosno vlast nije pokušala da objasni prednosti članstva u NATO-u, a čak prećutavamo i prednosti ulaska u EU, što je meni neverovatno.”, rekao je Šormaz i naveo da je zbog svojih stavova i sam trpeo kritike u poslaničkom krugu.\nŠormaz je objasnio da Srbija sarađuje sa NATO-om preko programa Partnerstvo za mir (PzM) i da takav ugovor ima i Rusija, ali je od 2015. po suspenzijom zbog sitaacije oko Ukrajine i Krima.\n“Došli smo do IPAP, drugog po redu. To je maksimalni nivo saradnje, a preko toga možemo samo da apliciramo, a mi nismo za članstvo”, objasnio je Šormaz i dodao da za aplikaciju fali Akcioni plan za pristupanje (Membership Action Plan).\nJedini panelista koji se eksplicitno protivi članstvu u NATO-u bio je Boško Obradović, predsednik Srpskog pokret Dveri, koji takođe ističe da to može da bude legitimno političko opredeljenje, ali da se o tome treba argumentovano razgovarati.\nOn je istakao da ima emotivan odnos prema ovom pitanju, jer je Srbija zajedno sa Republikom Srpskom i Crnom Gorom bila jedina zemlja u Evropi koja je bila bombardovana i to mimo Ujedinjenih nacija. Pored toga on navodi da se člantvu pokreću brojna pitanja – da li je članstvo u NATO uslov za ulazak u EU, da li će Srbija učestvovati u “NATO ratovima”, da li će učestvovati u okruživanju Rusije i da li će se time ići mimo rezolucije Narodne skupštine iz 2007. godine.\nOn navodi da je i pored toga svake godine Srbija bliža NATO paktu i da je ostao još samo jedan korak, a to je apliciranje.\n“Mi kao nova generacija političara možemo da razgovaramo o NATO paktu. Naravno da mi možemo sesti sa njima da razgovaramo, ali da li smo mi dobili izvinjenje, da li smo dobili odštetu. Stvar nije jednostavna i zbog toga moramo da razgovaramo otvoreno”, naveo je Obradović.\nNešto uzdržaniji stav je imao Nebojša Zelenović, predsednik stranke Zajedno za Srbiju, koji se nije eksplicitno izjasnio da li bi prihvatio članstvo Srbije u NATO, ali je istakao da sadašnja politika koju vodi Srbija nije na dobrom putu.\n“Naša politika je strateško partnerstvo sa Zapadom, jer mislimo da to vodi Srbiju ka boljem životu”, naveo je Zelenović i dodao da je on spreman da sedne za sto i razgovara sa svakim ko je za ulazak Srbije u Alijansu.\nDa bismo se odredili prema NATO-u, Zelenović smatra da treba da se objasni šta je dobro za Srbiju, šta je NATO, ali i šta se dešava sa Kosovom.\n“Stanovište je mnogo kompleksnije od dva ili tri pitanja. Mi moramo da prvo da definišemo šta je Zapad. Mi nismo nikada imali strateški dogovor sa Zapadom i kako kaže anglosaksonska poslovica „Kada sednete u pogrešan voz sve su stranice pogrešne“. Mi različite pojave posmatramo iz različitog voza”, rekao je Zelenović.\nOn navodi da je činjenica da se u Srbiji svih ovih godina loše živi i da zbog toga mora postojati jedan stub spoljne politike. Strateškim dogovorom sa NATO-om bi se ostvarila “ozbiljna stabilnost” koja omogućava “dobre investicije”, više novca u budžetu i bolje plate.\nBenefiti i interesi Srbije\nS druge strane, kada razmišlja o ovoj temi, Grbović ističe da prvo gleda šta je interes Srbije, a činjenica je da u NATO-u nijedna država ne može da uđe sa nerešenim pitanjem svojih granca – što je slučaj sa Srbijom.\n“NATO nije samo vojno-odbrambeni savez, već je par ekselans politička organizacija. U toj organizaciji participiraju važne države i ne treba imati loše odnose sa njima”, navodi Grbović.\nPored toga on navodi da u okviru NATO postoje i brojni projekti na kojima Srbija sarađuje koji nisu isključivo vezani za vojnu oblast, ali da javnost u Srbiji treba da bude na pravilan i objektivan način obaveštena.\nGrbović dodaje i da žrtve iz bombardovanja 1999. ne treba da budu izuzete, ali se takođe ne sme zaboraviti da “stasavaju nove generacije” koje nisu bile rođene i koje nemaju veze sa događajima iz 1999. godine.\n“Ja želim da se otvori prostor da se čuju argumenti sa jedne, sa druge i sa treće strane. Kada se premeri šta je interes Republike Srbije, onda da to bude zvaničan kurs Srbije. Toga nema”, ističe Grbović.\n“Ja mislim da ne postoje stubovi spoljne politike. Naša spoljna politika je kreirana interesom onih onih koji su na vlasti i ona se može dogovoriti sa jednim, sa drugim, sa četvrtim. U suštini Srbija je jednako nepouzdan partner svima. Srbija nije ni proevropski, ni pro-NATO, ni proruski, ni prokineski. Srbija je pro-ništa”, napominje Grbović.\nKada je u pitanju saradnja sa NATO-om, Obradović ističe da nije anti-NATO, jer se zalaže za saradnju sa NATO, ali ako smiruju svoje “imperijalističke tenzije i idu ka miru u svetu”, onda on to pozdravlja.\n“Mi treba da vidimo na kojim stranama sveta treba da gledamo da ostvarimo svoje nacionalne, državne i ekonomske interese. Ja nemam problema sa tim da to bude Zapad, ali je problem sa tim Zapadom što je on uvek suprotan od naših interesa i uvek je na strani onih koji su suprotni našim interesima”, navodi Obradović.\nŠormaz s druge strane navodi da je “NATO samo reč koja se koristi protiv Zapada upravo zbog tog emotivnog pristupa”. On dodaje da je i sam učestvovao u ratu 1999. godine kao pripadnik protivvazdušne odbrane (PVO), ali da ističe da je potrebno “otvoriti se i razmišljati”. “Imali smo žrtve i imali smo posledice, ali je prošlo 20 godina”, objašnjava Šormaz.\nOn se slaže sa Zelenovićem da Srbiji strateški partneri trebaju biti pre svega SAD i EU, a da sa svim ostalim zemljama treba održavati dobre odnose.\nOn kao jedini problem vidi javnu diplomatiju, jer kada se govori o prvom Individualnom akcionom planu partnerstva (IPAP) između Srbije i NATO stiče da je “sve urađeno kako treba” i da su ocene bile savršene.\n“Malo ljudi zna da je u Varvarinu gde je bombardovan most, američka vojska izgradila most. O tome se ne govori. za početak treba govoriti koliko sarađujemo sa NATO-om i koji su to benefiti”, zaključuje Šormaz.\nOn objašnjava da saradnja ne znači nužno članstvo, jer mnoge zemlje Evropske unije nisu članice NATO-a. Jednom kada Srbija uđe u EU, onda ulazi i pod NATO kišobran, jer se EU oslanja na NATO.\nGrbović takođe misli da su evropske i atlantske integracije razdvojene i da EU nije paket aranžman posle ulaska Srbije u NATO.\n“Od slučaja Albanije i Severne Makedonije se čini da su procesi evropskih i atlanstkih integracija razdvojeni. Imamo Albaniju koja je duže vreme član NATO-a i Severnu Makedoniju koja je skoro postala. I ne vidi se gde su one na putu EU”, rekao je Grbović.\nIEP je debatu organizovao uz podršku Ministarstva spoljnih poslova Kraljevine Holandije, Ambasade Kraljevine Holandije u Beogradu i Odeljenja za javnu diplomatiju NATO (NATO PDD).\n“Koncept vojne neutralnosti dozvoljava saradnju Srbije i NATO-a”\n[EWB Intervju] Ćurak: Glavna pretnja BiH nije islamizam, već nacionalizmi\nEWB 02. 11. 2017. 05. 11. 2017.


Đukanović: Zemlje Zapadnog Balkana moraju usvojiti evropski sistem vrednosti\n“Nestabilnost Zapadnog Balkana posledica je zaostajanja u pogledu ekonomskog, pa i demokratskog razvoja regiona. To zaostajanje je posledica dugog lutanja svih naših zemalja na vanevropskom koloseku i dugog ignorisanja onog što se događa u matičnim tokovima savremene međunarodne civilizacije”, rekao je predsednik Crne Gore Milo Đukanović nakon sastanka sa predsednikom Severne Makedonije, Stevom Pendarovskim, u Skoplju..\nPrema njegovim rečima, odgovor na to mora biti integracija, usvajanje evropskog sistema vrednosti i dostizanje evropskog kvaliteta života.\n“U roku kraćem od 13 godina, od obnove nezavisnosti, mi smo već članica NATO-a i zemlja koja je lider u pregovaračkom procesu sa Evropskom unijom (EU). Zato smatramo da treba snažno da podržimo i Severnu Makedoniju i sve druge države regiona na tom putu”, naveo je Đukanović.\nCrna Gora i Severna Makedonija, kako je dodao, nemaju otvorenih pitanja i saradnja se nastavlja na tim temeljima.\nUpitan šta očekuje od posete američkog državnog sekretara Majka Pompea, Đukanović je naveo da ga ta poseta raduje i da je na liniji pojačanog prisustva Sjedinjenih Američkih Država (SAD) na Zapadnom Balkanu.\n“To je nešto što smo priželjkivali i kao poziv ponavljali funkcionerima SAD-a sa kojim smo se susretali”, kazao je Đukanović, dodajući da je potrebna pomoć sa evropske i američke adrese da se uspešno savladaju problemi u regionu i učvrsti stabilnost.\nOn smatra da je jako ohrabrujuća pojačana pažnja američke politike prema regionu i da će sastanak na tom nivou donijeti konkretne koristi./ibna


Matić objasnio Britancima zašto je skinuo cvet maka - 05.11.2018, Sputnik Srbija\nMatić objasnio Britancima zašto je skinuo cvet maka\nNemanja Matić konačno se oglasio i objasnio Britancima zašto je odbio da nosi cvet maka na svom dresu na utakmici Mančester junajteda u subotu. 05.11.2018, Sputnik Srbija\n14:25 05.11.2018 (Osveženo: 17:14 05.11.2018)\n© REUTERS / DYLAN MARTINEZNemanja Matić\nNemanja Matić konačno se oglasio i objasnio Britancima zašto je odbio da nosi cvet maka na svom dresu na utakmici Mančester junajteda u subotu.\nMatić je jedini fudbaler koji proteklog vikenda u Premijer ligi nije imao na dresu simbol koji Britanci tokom novembra nose u znak sećanja na poginule vojnike u ratovima.\nMatićeva drama u Mančester junajtedu: Bombardovali ste mi zemlju, nema šanse to da nosim\n4 Novembar 2018, 21:14\nZbog toga se našao na udaru ostrvskih medija i navijača, a nakon brojnih spekulacija zašto se odlučio da, za razliku od prethodnih godina, skine cvet maka sa svog dresa, konačno je stigao njegov odgovor.\n„U potpunosti razumem zašto ljudi nose makov cvet, poštujem svačije pravo da to radi i saosećam sa svima koji su izgubili bližnje u ratu. Ipak, za mene je to samo podsetnik na napad koji sam osetio lično kao mladi, preplašeni 12-godišnjak, koji je živeo u Vrelu, dok je moja zemlja uništena bombardovanjem Srbije 1999. Iako sam ga pre nosio, sada ne osećam da je u redu da imam cvet maka na svom dresu. Ne želim da podrivam cvet kao simbol ponosa Britanaca niti da uvredim bilo koga, ipak, svi smo proizvod ličnog odgoja i ličnog izbora za koji imamo svoje razloge. Nadam se da svi razumeju moje razloge sada kada sam ih objasnio i da mogu da se koncentrišem da pomognem timu u utakmicama koje nas čekaju“, napisao je Matić na Instagramu.\nOsim Matića, buru na Ostrvu je podigao i Irac Džejms Maklin, koji takođe nije nosio cvet maka na utakmici Čempionšipa, a i on je to učinio iz sličnog razloga kao Srbin.


Izmena režima saobraćaja tokom "Dana piva"\nIzmena režima saobraćaja tokom „Dana piva“\nObjavljeno 25.08.2013. u 11h\nU vreme održavanja manifestacije „Dani piva“, na pojedinim gradskim saobraćajnicama i ulicama biće izmenjen režim saobraćaja.\nU periodu od 28. avgusta do 2. septembra biće onemogućeno skretanje iz ulice Nikole Pašića u ulicu Žitni trg, a sa druge strane će za saobraćaj biti zatvorena ulica Vojvode Petra Bojovića od raskrsnice sa ulicom Nikole Pašića do knjižare „Njegoš“.\nNa tim mestima biće postavljene dve rampe, a kako je saopštilo JP „Turistički centar grada Zrenjanina“ i Koče Kolarova ulica biće zatvorena od raskrsnice sa ulicom Vojvode Petra Bojovića.\n„Imajući u vidu problem odvijanja saobraćaja i parkiranja vozila u vreme održavanja „Dana piva“, u uslovima kada je parking Žitni trg rezervisan za postavljanje štandova, ove godine će biti organizovan poseban režim saobraćaja kako bi se obezbedila dodatna mesta za parkiranje vozila. Parkiranje će biti moguće u ulicama koje se nalaze u neposrednoj blizini parkinga na Žitnom trgu“, kažu u Turističkom centru.\nMESTA ZA PARKIRANJE :\nKOČE KOLAROVA ULICA – organizovaće se podužno parkiranje vozila sa leve strane kolovoza, od raskrsnice sa Prvom Proleterskom ulicom ka raskrsnici sa ulicom Vojvode Petra Bojovića.\nULICA VOJVODE PETRA BOJOVIĆA – biće moguće podužno parkiranje sa leve strane kolovoza od raskrsnice sa ulicom Save Tekelije do ulaza u baštu Pivnice.\nIstovremeno, kroz te dve ulice biće izmenjena trasa za saobraćanje gradskih autobusa. Linije koje su bile redovne u tim ulicama, tokom „Dana piva“ biće usmerene ulicama Nikole Pašića, Beogradskom, Dositeja Obradovića i dalje njihovom uobičajenom trasom.\nTagovi:dani piva, gradski prevoz, izmena, parkiranje, režim, saobraćaj, ulice


Puštene u rad nove fontane kod "Pevca" i "Stare Hercegovine" | JKP BVK\nPuštene u rad nove fontane kod „Pevca“ i „Stare Hercegovine“\n12. April 2016. ArhivaDarko Ivanovic\nGradonačelnik Beograda Siniša Mali u subotu, 09.04.2016. godine svečano je otvorio rekonstruisani trg kod “Crvenog petla”. Radovi su trajali manje od tri meseca i za to vreme zamenjena je kanalizaciona mreža u tom delu grada, popločan je ceo trg, zasađeno je drveće, a postavljena je i fontana urađena od belog mermera sa figurom pevca na vrhu.\n“Ovo su aktivnosti usmerene ka tome da ceo uži centar grada pretvorimo u pešačku zonu. U narednih mesec dana počeće i akcija sređivanja Obilćevog venca”, izjavio je ovom prilikom gradonačelnik Beograda. Ovom događaju su prisustvovali i gradski urbanista Milutin Folić, arhitekta fontane Siniša Temerinski, gradska sekretarka za komunalne i stambene poslove Nina Jandrić, direktor JKP „Zelenilo – Beograd” Slobodan Stanojević, direktor JKP „Beogradski vodovod i kanalizacija“ Svetozar Veselinović, kao i građani.\nGradonačelnik Siniša Mali, zajedno sa zamenikom gradonačelnika Andrejom Mladenovićem, pomoćnikom gradonačelnika Borkom Milosavljevićem, sekretarkom za komunalne i stambene poslove Ninom Jandrić, direktorom Agencije za investicije Lukom Petrovićem, direktorkom Zavoda za zaštitu spomenika kulture Grada Beograda Nelom Mićović i direktorom JKP BVK Svetozarom Veselinovićem obišao je u ponedeljak, 11.04.2016. godine rekonstruisani skver na Starom gradu kod kultnog restorana „Stara Hercegovina”.\n„Ovaj urbani džep je sada potpuno sređen, postavljeni su novi rekviziti, nova fontana i česme, osvetljenje, a po reakciji ljudi vidimo da smo uradili pravu stvar. Od ovakvih aktivnosti nećemo odustati, to je naša strategija, naročito u centralnim delovima grada gde nema potrebe raditi vodovod i kanalizaciju, nego treba uređivati male zelene oaze, sređivati fasade, pijace“ istakao je Mali. On je zahvalio Sekretarijatu za komunalne i stambene poslove, Zelenilu – Beograd, Beogradskom vodovodu i kanalizaciji i svima koji su radili na projektu uređenja skvera na Starom gradu.\n← Čišćenje slivnika u Nehruovoj ulici na trasi Beogradskog maratona\tIzgradnja kanalizacione mreže u Kaluđerici u naredne tri godine →


Preuzmite ulaznice za još tri besplatne predstave u januaru u CK "Vlada Divljan" - www.lobi-info.rs\nMarija K. 16. januara 2019., 10:24 4.2k Views\nVeć u petak, 18. januara, sugrađani će na biletarnici centra za kulturu, moći da preuzmu ulaznice za predstavu „Brak, u stvari ljubav“. Ulaznice se preuzimaju u periodu od 12.00 do 20.00 časova. Predstava je na programu u sredu 23. januara od 20.00 časova.\nOvaj kabare se bavi emotivnim uzletima i padovima jednog bračnog para kome ništa nije teško i nemoguće , jer ih vezuje prava ljubav. U ovim smutnim vremenima, gde se sve više brakova raspada, naš kabare je podrška prirodnoj i lepoj instituciji – braku.\nU utorak 22. januara, centar za kulturu besplatno će deliti ulaznice za dečiju predstavu „Uobraženi vitez“. Predstava je na repertoaru u nedelju 27. januara od 12.00 časova.\nSledećeg petka, 25. januara, možete preuzeti i ulaznice za predstavu „Ljubavne igrarije“. Ova predstava zakazana je za sredu 30. januar od 20.00 časova.\nPrethodna objava Film „Drugarčina“ u petak stiže u domaće bioskope\nSledeća objava Odbijenice za upis u vrtiće od sada izdaje grad, prednost za zaposlene roditelje


Predsednik i premijer Srbije, Tomislav Nikolić i Aleksandar Vučić, sa liderima Republike Srpske\nPredsednik Srbije Tomislav Nikolić i premijer Aleksandar Vučić nisu danas pružili podršku održavanju najavljenog referenduma u Republici Srpskoj, ali su poručili da ne žele ni na koji način da utiču na odluku Banjaluke. A u Beogradu ne danas bio i hrvatski član Predsedništva BiH Dragan Čović - u razgovoru sa Aleksandrom Vučićem izražena je nada da će odnosi Srbije i Hrvatske biti bolji.\nBanjaluka nije dobila podršku Beograda za održavanje referenduma. Predsednik i premijer Srbije Tomislav Nikolić i Aleksandar Vučić na današnjem sastanaku sa političkim liderima bosanskih Srba nisu podržali nameru Republike Srpske da sprovede referendum, ali su istovremeno poručili su da ne žele ni na koji način da utiču njihov stav.\nA posle sastanaka koji je trajao oko sat i po vremena, predsednik Republike Srpske Milorad Dodik, uz zahvalnost Nikoliću i Vučiću na tome što su predstavnici Srba iz BiH bili u prilici da se upoznaju sa stavovima državnog rukovodstva Srbije, poručuje da u Banjaluci postoji jedinstvo u nameri da se odbrani Dan RS:\n"Oni se neće mešati, ni podržavati, ni osporavati odluke koje mi donesemo, a da je na nama da ocenimo sve opasnosti i sve probleme koje mogu eventualne odluke koje mi donosimo Republici Srpskoj da donesu. Republika Srpska je jedinstvena u pogledu da se odbrani Dan RS, 9. januar, i u tom pogledu će se nastaviti dalje aktivnosti."\nPremijerka Republike Srpske Željka Cvijanović je izjavila da ne vidi razloga za galamu koja se podigla ovih nedelja oko toga u BiH, dok je za člana Predsedništva BiH Mladena Ivanića 9. januar bio i ostaće nacionalni praznik RS:\n"Biće narednih dana vrlo složenih situacija i prilika, ali mislim da sa jednom vrstom razuma, koja se ogleda u činjenici da Sarajevo treba da prihvati činjenicu da je Srbima stalo do 9. jaunara. A mi ćemo naći načina kako ćemo to kod Ustavnog suda sprovesti, da se sačuva dignitet srpskog naroda u BiH. Nama je svima stalo da vratimo politici kompromisa, ali to ne mogu samo Srbi."\nA premijer Srbije Aleksandar Vučić se danas sastao i sa hrvatskim članom Predsedništva BiH Draganom Čovićem. Posle razgovora on je izrazio nadu da će srpsko-hrvatski odnosi biti ubuduće značajno bolji, te da suštinske prepreke za takav razvoj situacije na Balkanu ne postoje. Vučić je naglasio da se nada i da će činiti sve da se ne ponovi situacija u regionu iz 1991. godine:\n"Postoje različiti pogledi na različite događaje u prošlosti, i jedni, i drugi te svoje poglede teško ćemo, ili nećemo da menjamo, ali ono o čemu je važno da govorimo to je o našim odnosima u budućnosti, o tome da obezbedimo bolji život za našu decu."\nDragan Čović je ocenio da odnosi između Srbije i Hrvatske vrlo brzo više neće biti napeti, ukazujući da će u toj zemlji naredne nedelje biti završena predizborna kampanja. Govoreći o najavljanom referendumu u Republici Srpskoj on je rekao da njega lično odluka nije iznenadila, i da očekuje da referendum bude održan:\n"Mislim da se 26. septembra apsolutno ništa neće promeniti. Mi govororimo o jednom datumu kada neko želi obeležavati dan entiteta u kojem živi. Naravno, stvorili smo preterane tenzije, ja bih rekao, neću reći oko trivijalnog pitanja, da ne povredim one koji traže da se definiše datum."\nGovoreći o današnjem sastanku sa predstavnicima bosanskih Srba, Vučić je odbacio teze o podelama i nejedinstvu unutar srpskog naroda i istakao da će Srbija uvek biti uz Republiku Srpsku, ali da i ne moraju uvek da se saglase o svakom pitanju i političkom potezu.


Vučić: Do podneva zaraženo 1.195 ljudi, veoma oštre sankcije za one koji ne poštuju mjere\nNaslovnica NAJNOVIJE Politika Vučić: Do podneva zaraženo 1.195 ljudi, veoma oštre sankcije za one koji...\nPredsednik Republike Srbije Aleksandar Vučić, nakon održanog sastanka sa direktorima kovid bolnica poručio je da je danas, po broju obolelih najgori dan do sada i da se očekuje preko 1.200 novoobolelih.\nDo podneva, kako je rekao, bilo je 1.195 pozitivnih pacijenata, a od toga je 602 na teritoriji Beograda, što je više od 50 odsto.\nKako je predsednik Vučić naveo na sastanku su razgovarali o tome kako da se suprotstave visokom broju novozaraženih i narastajućoj zarazi, kao i o tome kako da se obezbedi pravilno funkcionisanje zdravstvenog sistema.\nBrojke brinu, ali uz zabrinjavajuće brojke situacija je značajno bolja nego u sivm drugim delovima Evrope, kazao je Vučić.\nOn je izrazio posebnu zahvalnost lekarima i medicinskom osoblju.\n„Doneli smo odluku da svi zdravstveni radnici dobiju jednokratnu podršku od 10 hiljada dinara, a da najveće stalno povećanje plata od 1. januara da ide zdravstvenim radnicima“, rekao je predsednik Srbije.\nVučić je naveo da na sastanku nisu govorili o novim merama i da se to ostavlja Kriznom štabu.\n„Veoma oštro ćemo sankcionisati one koji ne poštuju uvedene mere i to ćete moći da vidite već u narednim danima. Drugi izbor nemamo. Ne možemo da zatvorimo ekonomiju, život, ali ono što je apsolutno minimalno će morati da se poštuje“, naglasio je predsednik Srbije Aleksandar Vučić.\nIz Nemačke nam stiže još vakcina protiv gripa, proporcionalno broju stanovnika imaćemo najviše vakcina, rekao je Vučić.\nOn je posebno istakao da će vakcina protiv virusa korona biti besplatna za sve građane.\n„Dogovorili smo da nabavimo „Astrazeneku“, preko Poljaka ide, minimalne količine do Nove godine, pa još do marta, ali to je nedovoljno, šta god možemo da nabavimo, mi ćemo da kupimo. Najvažnije je da vakcinišemo zdravstvene radnike, policiju, vojsku, pa onda ugrožene kategorije“, rekao je predsednik.\nČlan Kriznog štaba dr Miomir Pelemiš istakao je da nove mere, kao ni policijski čas, nisu potrebni, već je potrebno striktno pridržavanje postojećih mera. On je zamolio sve građane da shvate koliko je ozbiljna situacija i da se što striktnije svi pridržavaju mera.


Peking: potpisan Memorandum o razumevanju i saradnji sa kompanijom CBRC – Balkanekspresrb.rs\nU PEGINGU je danas potpisan Memorandum o razumevanju i saradnji na projektu Beograd – Južni Jadran, deonice Preljina – Požega i Požega – Boljare, Memorandumu o razumevanju i saradnji na projektu izgradnje brze saobraćajnice državnog puta Novi Sad – Ruma i Protokola o saradnji na razvoju Kinesko – srpskog industrijskog parka između grada Beograda i kompanije CBRC.\n-Očekuje nas izgradnja pruga, puteva, mostova, a vaše kompanije su se pokazale kao prirodni saveznik za izgradnju putne infrastrukture. Veoma smo zadovoljni našom saradnjom. Pred nama su sada najteži zadaci koji nam mogu doneti i najbolje rezultate. Izgradnja pruge Beograd – Budimpešta, koju je i predsednik Kine Si Đinping označio kao prioritetni zadatak za inicijativu Jedan pojas jedan put, predstavljaće novi standard za građane naše zemlje“, istakao je premijer Vučić. On je naglasio da je za Vladu Srbije jednako važna i deonica puta Preljina – Požega u dužini od 31km. “Nadamo se da ćemo uskoro potpisati i ugovor za ovu deonicu Koridora 11”, rekao je premijer Vučić posle potpisivanja Memoranduma.\nMemorandume i protokol u Pekingu potpisali su potpredsednica Vlade i ministarka za građevinarstvo, saobraćaj i infrastrukuru Zorana Mihajlović, ministar privrede Goran Knežević i gradonačelnik Beograda Siniša Mali.♦


Do kraja 2021. prosečna plata 570 evra, penzija 270 - NOVA portal\nBiznis Autor:Saša M. Stajić31. dec. 202010:30\nAleksandar Vučić Foto: Nemanja Jovanović/Nova.rs\n„Verujem da ćemo uspeti da pre kraja godine obezbedimo da prosečne plate u Srbiji budu 570 evra, a penzije da podignemo na preko 270 evra prosečno i to bi bio značajan uspeh za tešku godinu“, rekao je Vučić za Pink.\n„Nama se pokazalo iskustvo sa davanjem 100 evra kao izuzetno jer je podiglo i potrošnju i ekonomski optimizam“, rekao je Vučić.\nOn je naveo da će morati da se radi i u građevinarstvu i da se podiže industrija, ali da će se dodatno obezbeđivati novac za penzionere i druge građane. Upitan da li je to rađanje „srpskog privrednog čuda“, Vučić je rekao da je teško govoriti o tome kad živite u zemlji koja nije bogata, ali da brojevi govore za sebe. Kako je rekao, u razgovorima sa predsednikom Francuske Emanuelom Makronom i kancelarkom Nemačke Angelom Merkel govorio je i o ekonomskoj situaciji u Srbiji.\nMerkel je, kaže, znala brojeve i bila je zadovoljna, dok je Makron bio čak i pomalo iznenađen brojevima i uspehom. Vučić je rekao da je Srbija ubedljivo najbolje u Evropi podnela ekonomski teret krize zbog korona virusa i najavio više „opzitivnih iznenađenja za penzionere“. Govoreći o frilenserima, koji su juče protestovali, Vučić je rekao da će država pokušati da pronađe rešenje i kompromis. Vučić kaže da oni moraju da plate poreze, ali da i država mora da preuzme deo krivice.\n„Ako oni nisu bili apsolutno sigurni da moraju da plate poreze, onda i mi moramo da sagledamo, da napravimo nekakav kompromis, da vidimo da li su znali i kako je to izgledalo pre pet, četiri, tri godine“, rekao je Vučić.\nVučić je na Pinku ponovio da će od sutra penzije biti povećane 5,9, odsto, plate u javnom sektoru pet odsto, dok će minimalna zarada biti veća za oko 2.000 dinara, odnosno 6,6 odsto.


Milija Popović (Privatna fotografija/RTV Gračanica)\nMilija Popović je rođen 1947. godine u Gračanici, gde je završio osnovnu školu. Srednju i Višu tehničku školu završio je u Prištini, gde je i započeo radni vek najpre u firmi „Montaža Kosovo“ a potom u beogradskoj „Montaži“. Jedno vreme bio je i direktor firme „Tapeks“. Kao dobar stručnjak i organizator, početkom devedesetih godina osnovao je među prvima privatnu firmu za elektro radove „Ponik komerc“. Nešto kasnije otvorio je i elitni restoran „Riznica“.\nMilija Popović se kao dvadesetogodišnjak našao u grupi mladih Gračaničana koji su ujesen 1967. godine na jednom sastanku doneli odluku, a početkom aprila 1968. godine osnovali KUD „Simonida“, u kome je potom godinama bio jedan od njegovih najistaknutijih članova. Kao dramski amater na sceni gračaničkog Doma kulture pojavio se najpre u recitalu „Stražari slobode“, zatim u prvoj predstavi „Svatovi su stali“ u kojoj je, po tekstu i u režiji Ratka Popović, imao jednu od glavnih uloga.\nZapažene uloge imao je i u predstavama „Maksim Crnojević“ Laze Kostića i „Banović Strahinja“ Borislava Mihajlovića Mihiza. Učestvovao je i u drugim programima KUD „Simonida“, i bio jedan od onih gračaničkih kulturnih i javnih radnika koji je do kraja života iskazivao interes za svoju sredinu, posebno za njene kulturne iskaze i vrednosti.\nPoseban je doprinos Milije Popovića u stvaranju jedinstvenog pesničkog i umetničkog gnjezda, restorana „Riznica“ u centru Prištine, preko koga će ostati zapamćen u kulturnoj hronici ovoga grada, Kosova i Metohije i šire. Taj restoran je prema Popovićevoj zamisli, od samog otvaranja 1995. godine postao mesto sabiranja srpskih književnika, slikara, kulturnih i javnih radnika i istaknutih privrednika, mesto za razvoj i potvrđivanje srske kulture, duhovnosti i boemije. U njemu je grupa prištinskih kluturnih stvaralaca osmislila i sve do 1999. organizovala manifestaciju „Srpska duhovna riznica“, na kojoj je vlasnik Milija Popović sa više kulturnih ustanova dodeljivao nagrade za naročiti doprinos srpskoj kulturi i duhovnosti. On je bio pokrovitelj i jedinstvene jugoslovenske manifestacije posvećene bomeskoj poeziji. Zbog doprinosa srpskoj kulturi na Kosovu i Metohiji nagrađen je Zlatnom značkom Kulturno-prosvetne zajednice Srbije.\nProgonom srpskog naroda iz Prištine sredinom 1999. godine, Popovićeva firma i restoran su uzurpirani, a on nastojao da u Gračanici sve to nadomesti, ali, nažalost, nije u tome uspeo zbog teških finansijskih okolnosti. Ostao je, međutim, gospodstven, dostojanstven i stamen u stalnoj želji i angažovanju da njegova Gračanica bude na ponos svome rodu.\nTekst povodom smrti Milije Popovića napisao je novinar i publicista Đorđe Jevtić.\n27.09.2021 Nastava "uživo" za osnovce i srednjoškolce na centralnom Kosovu (412)\n27.09.2021 Rama: Doći će dan kada će Srbija priznati Kosovo (342)


U hali “Pinki” Mega dočekuje Partizan – Ozon Media\nU hali “Pinki” Mega dočekuje Partizan\nSremska Mitrovica – Gostujući na Ozon radiju Tamara Matković, portparol košarkaškog kluba “Mega” najavila je nekoliko turnira i utakmica koje nas čekaju u narednom periodu.\nKako je već svima poznato KK “Mega” će mečeve u okviru ABA lige u novoj sezoni igrati u Sremskoj Mitrovici. Klub, koji je zbog pravila regionalnog takmičenja da ne mogu da igraju tri kluba iz istog grada, bio prinuđen da se prošle godine preseli u Smederevo, odlučio je da u sezoni 2014/2015. mečeve u kojima je domaćin organizuje u Sremskoj Mitrovici, hali “Pinki”, što su Mitrovčani sa oduševljenjem dočekali.\nPrva prijateljska utakmica koju će “Mega” kao domaćin igrati u hali “Pinki” održaće se za samo nekoliko dana, u utorak, 9. septembra sa početkom u 19:00 časova protiv beogradskog Partizana.\nNakon nešto više od 10 dana, tačnije u subotu i nedelju, 20. i 21. septembra u hali “Pinki” biće organizovan i “Mega kup” na kome će pored Mege učestvovati i KK “Budućnost” iz Podgorice, kao i još dva evropska kluba, a biće odigrane četiri utakmice.\nNakon ovog turnira prvog vikenda oktobra KK “Mega” očekuje i početak ABA lige, gde će se u okviru prvog kola sastati sa ekipom “MZT” iz Makedonije.\nZa sam kraj, ali ne i najmanje važno i svakako ono što je najbliže, jeste Mega kids dej (Mega kids day), koji će se održati na Gradskoj plaži u subotu, 6. septembra, a posvećen je najmlađim sugrađanima našeg grada.\nProdaja ulaznica za utakmicu između Mege i Partizana naći će se od 05. septembra u kaffe Pink-i uz kuglanu i na biletarnici na sam dan utakmice.\n30.12.2019. Ozon Komentari su isključeni na Približava se završnica turnira u malom fudbalu\nMeđuokružno prvenstvo u odbojci\n09.03.2017. Ozon Komentari su isključeni na Međuokružno prvenstvo u odbojci\nZapažen nastup džudista “Sirmiuma”\n17.02.2020. Ozon Komentari su isključeni na Zapažen nastup džudista “Sirmiuma”


Izgradnja nove zgrade RTV za dve godine (video) - Gradjevinarstvo.rs\nIzgradnja nove zgrade RTV za dve godine (video)\n23.09.2014. | RTV\nIzložba radova koji su pristigli na nedavno završen konkurs za idejno-arhitektonsko rešenje nove zgrade Radio-televizije Vojvodine otvorena je u Studiju „M“. Nadležni kažu da sada sledi izrada glavnog projekta, zatim iduće godine čišćenje terena na Mišeluku, a da je početak izgradnje realno moguć 2016.\nSavetnik generalnog direktora RTV Blažo Popović rekao je da su nagrađeni radovi ispunili ono što je traženo, a to su specifični tehnički zahtevi počev od proizvodnje programa do uštede energije. Prema njegovim rečima, sada sledi izrada idejnog projekta nove zgrade RTV koji je obiman i ozbiljan posao i koji podrazumeva raspisivanje tendera.\nGeneralni direktor RTV Srđan Mihajlović napomenuo je da bi do kraja ove godine trebalo da bude raspisan javni poziv za izradu projekta za odabrani rad na konkursu, iduće godine trebalo bi da počne ostvarivanje tog projekta, a gradnja novog doma pokrajinskog javnog medijskog servisa mogla bi da počne 2016. godine.\nOtvaranju izložbe prisustvovali su pokrajinski sekretar za kulturu i informisanje Slaviša Grujić i državni sekretar Ministarstva kulture i informisanja Saša Mirković.\nSaša Mirković je rekao da država nastoji da podrži projekat izgradnje nove zgrade RTV, ali je napomenuo da istovremeno treba imati u vidu finansijsku situaciju u kojoj se nalazi naša zemlja.\n- Želimo da damo maksimalnu podršku tom projektu, ali trebalo bi sve vreme da budemo realni i svesni finansijske situacije u kojoj se zajedno nalazimo – rekao je Mirković novinarima nakon otvaranja izložbe.\nSlaviša Grujić je rekao da je izbor idejnog rešenja za novu zgradu RTV prvi korak, posle kojeg sledi dogovor sa Republikom, gradom Novom Sadom, pa i sa potencijalnim partnerima iz inostranstva o finansiranju izgradnje tog veoma značajnog i velikog projekta.\nPodršku grada Novog Sada projektu izgradnje nove zgrade RTV-a najavio je i predsednik Skupštine grada Siniša Sević. On je rekao da bi ta pomoć mogla da bude u prvom redu u obezbeđivanju građevinske dozvole, plaćanju neophodnih dažbina, ali i u finansiranju dela troškova izgradnje, u skladu sa mogućnostima u gradskom budžetu.\nPrema rečima stručnjaka „Društva arhitekata Srbije“, koji su bili deo žirija, u izradi idejnog projekta mogu biti upotrebljeni segmenti iz više nagrađenih radova kako bi zgrada bila najpraktičnija za rad i boravak u njoj. Među izloženim radovima su oni koje je stručni žiri nagradio prvom, drugom i trećom nagradom, kao i dva rada čija su idejno-urbanistička-arhitektonska rešenja otkupljena.\nNa pomenuti konkurs, koji je RTV raspisala u saradnji sa „Društvom arhitekata Novog Sada“, stiglo je 16 radova. Izložba, u Studiju „M“ biće otvorena do 1. oktobra, svakog dana, od 12 do 20 sati.


Fabrici: Brisel traži način da pomogne Srbiji - Javni servis\nŠef Delegacije EU u Srbiji Sem Fabrici. Foto: BETAPHOTO/MILOS MISKOV\nKomentarišući izjavu predsednice Evropske komisije Ursule fon der Lajen o uvodjenju zabrane izvoza medicinske opreme iz Evropske unije, Fabrici je za RTS pojasnio da nije reč o zabrani već o državnoj kontroli izvoza.\n“Oprema se može prodavati izvan Unije, samo je potrebno odobrenje zemlje u kojoj se tražena roba proizvodi, a to je učinjeno zato što su neke zemlje izvan Unije, od kojih je Evropa kupovala medicinsku opremu uvele zabranu izvoza, pa da ne bi bilo nestašica u Evropi, morali smo da uvedemo kontrolu odliva te robe”, rekao je Fabrici.\n“U stalnom smo kontaktu sa Vladom Srbije da vidimo kako možemo brzo, efikasno i na najbolji način da usmerimo 200 miliona evra iz pretpristupnih fondova u mere za podršku srpskoj privredi i čim dobijemo neki pregled od srpskih vlasti, delovaćemo”, rekao je Fabrici.\n“Radimo i sa članicama Unije i sa kandidatima da zajednički prevazidjemo krizu. Ako smo zajedno, ako radimo zajedno, i u krajnjem slučaju, ako patimo zajedno, lakše ćemo izaći iz ove situacije”, rekao je Fabrici.\nOn je podsetio da je Evropski savet juče odlučio o merama za suzbijanje epidemije, o mobilisanju svih snaga za proizvodnju i nabavku važnih stvari kao što su maske, respiratori i medicinska oprema, kako bi sve to stiglo gde je najpotrebnije.\nDogovoreno je kako će da reaguju Evropska centralna banka i budžet Unije da podrže privredu, takodje je organizovana i evakuacija za gradjane Unije koji žele da se vrate kući iz pogodjenih područja, rekao je šef Delegacije Evropske unije u Srbiji.


OTVORENA IZLOŽBA ŠESTOG SVETSKOG BIJENALA STUDENTSKE FOTOGRAFIJE – Pokrajinski sekretarijat za visoko obrazovanje i naučnoistraživačku delatnost\nOTVORENA IZLOŽBA ŠESTOG SVETSKOG BIJENALA STUDENTSKE FOTOGRAFIJE\n22. decembra 2017. Urednik Vesti 0\nIzložba Šestog svetskog bijenala studentske fotografije otvorena je danas u Muzeju savremene umetnosti Vojvodine. Tom prilikom prisutne je pozdravila zamenica pokrajinskog sekretara za visoko obrazovanje i naučnoistraživačku delatnost, prof. dr Dušica Rakić, koja je istakla da je Sekretarijat po prvi put ove godine prepoznao potrebe Akademije umetnosti, kada je reč o istraživačkom radu.\n„ Prvi put od kada postoji Sekretarijat, Akademija umetnosti dobila je priliku da konkuriše na projekte koji se bave istraživačko-umetničkim stvaralaštvom u polju umetnosti na teritoriji AP Vojvodine. Ove godine Sekretarijat je odobrio osam projekata, za čiju realizaciju je izdvojeno više od tri miliona dinara“, istakla je zamenica Rakić i dodala da zahvaljujući bijenalu Novi Sad svake druge godine postaje epicentar studentske fotografije i nudi uvid u aktuelni presek studentske produkcije na međunarodnom nivou.\nOd svog početka 2004. godine, Svetsko bijenale studentske fotografije u organizaciji Akademije umetnosti u Novom Sadu preraslo je u važnu platformu za razmenu ideja, znanja i međunarodnih susreta stručnjaka iz oblasti. Danas, Bijenale važi za prvu manifestaciju u regionu koja se fokusira na postignuća domaćih i stranih studenata u oblasti fotografije sa različitih svetskih obrazovnih institucija na kojima se fotografija izučava.\nNa ovogodišnjem konkursu, koji je bio otvoren za sve studente koji na svojim visokoškolskim institucijama imaju predmet „Fotografija“, prijavljeno je više od 300 učesnika iz celog sveta. Proces selekcije se odvija putem javnog takmičenja, koje okuplja radove studenata na jednom mestu i na taj način predstavlja presek pedagoških praksi, različitih umetničkih institucija širom svijeta, u formi grupne izložbe.\nVažni delovi Bijenala su i prateći diskurzivni programi poput predavanja istaknutih fotografa i teoretičara umetnosti, panel diskusije i pregledi portfolija, koji podstiču učešće i interakciju između učesnika, akademika i posetilaca.


Potpredsednik Vlade Republike Srbije i ministar unutrašnjih poslova dr Nebojša Stefanović sastao se, tokom 88. Generalne skupštine Interpola koja se održava u Santjagu u Čileu, sa direktorom kiparske policije Kiprosom Mihaelidesom.\nStefanović je tokom razgovora ocenio da je povlačenje kandidature takozvanog Kosova za članstvo u Interpolu pobeda Srbije, ali ujedno i pobeda poštovanja policijskog rada i uvažavanja ekspertskog karaktera ove organizacije.\nMinistar se zahvalio Kipru na podršci Srbiji i istakao zadovolјstvo što će dve države imati zajednički stav i tokom sledeće Generalne skupštine, koja će se održati u Urugvaju.\nDirektor kiparske policije istakao je zadovolјstvo policijskom saradnjom dveju država, dok je Stefanović ocenio da je ova saradnja veoma dobra.\nOni su razgovarali i o nastavku i dalјem unapređenju saradnje dve policije u oblasti borbe protiv organizovanog kriminala, narko-trafikinga, borbe protiv terorizma i pranja novca.


IPAK RASKOL: Nogo i Kostić protiv da Dveri budu osnivači Saveza za Srbiju | WebTribune\nHome U FOKUSU IPAK RASKOL: Nogo i Kostić protiv da Dveri budu osnivači Saveza za Srbiju\nNogo je za “Politiku” kazao da je od prisutna 93 člana odbora njih 58 glasalo za, petoro je bilo uzdržano, dok je 30 članova bilo protiv, među kojima i on.\nProtiv toga da Dveri budu osnivači saveza bio je i poslanik Ivan Kostić, koji je na društvenoj mreži Fejsbuk napisao da je takva odluka loša i da “nema poverenja u ljude koji su u proteklom periodu uništili Srbiju”.\n“I (Aleksandar) Vučić i Demokratska stranka i (Dragan) Đilas i (Vuk) Jeremić i (Borko) Stefanović za mene su isti, i sa njima Srbija nema budućnost”, napisao je Kostić.\nOn je naveo da pokret neće napustiti i da neće da uništava pokret i pljuje po onome u šta je uložio 16 godina svog života i želi da se i dalje bori u okviru Dveri za “svetosvku i porodičnu” Srbiju.\nLider Dveri izjavio je da, ako se neko dvoumio da li je odluka Dveri da postanu osnivač Saveza za Srbiju dobra, nakon “serije histeričnih napada na Dveri u režimskim medijima ovih dana dobili smo definitivnu potvrdu da smo doneli pravu odluku”.\n“Puca se iz svih raspoloživih naprednjačkih oružja: kleveta, laži, podmetačina i izmišljotina svih vrsta”, rekao je Obradović\n“I kao što ste mogli čuti od više naših saboraca koji su glasali protiv Saveza – oni ostaju u Pokretu i poštuju volju većine, i ne žele da nasedaju na režimske provokacije o nekakvim podelama u Dverima kojih nema. Meni je jasno da su mnogi zainteresovani da se Dveri uruše, ali to im neće uspeti, jer smo mi jedinstveni bez obzira što imamo različita mišljenja, što je potpuno normalno”, rekao je Obradović.\nPrema njegovim rečima, ono što boli režimske medije je formiranje jedinstvenog opozicionog bloka “koji ne mogu da razbiju i pokradu na izborima”.\n“Srbija je dobila alternativu i nadu da neko može da se suprotstavi ovoj vlasti. Otuda tolika panika u režimskom vrhu”, ocenio je Obradović.\nFANTASTIČNO KOLIKO NAM DOBRO IDE: Blokirani računi oko 55.000 preduzeća u Srbiji


Tag / Diznilend / Vesti online\nMračna tajna koju krije gotovo svaki Diznilend u svetu\nSad svakog deteta, a neretko i odrasle osobe jeste odlazak u Diznijev tematski park. Nažalost, ovo je ujedno i mesto gde počivaju neki od najvećih fanova Diznija.\nPariz - destinacija za ljubitelje superheroja?!\nU Pariz ćemo putovati i zbog superheroja - kompanija "Volt Dizni" saopštila je da planira proširenja pariskog Diznilenda koje će koštati dve milijarde evra, a biće uvedeni u Marvelovi...\nPodeli svoje talente i kreativnosti i putuj u Diznilend!\nAkcija "Kreiraj srcem i dušom" poziva vas da u nedelju 15. oktobra u 18h dođete na koncert na Spensu povodom otvaranja konkursa koji je namenjen svim zainteresovanima koji žive u Srbiji, ali i za...\nSprečen napad islamista na pariski Diznilend\nFrancuski Državni tužilac Fransoa Molen izjavio je da su petoricu osumnjičenih, pod sumnjom da su planirali napade u i oko Pariza, na to navodili ekstremisti Islamske države.\nPariz: Muškarac sa oružjem uhapšen u Diznilendu\nFrancuska policija saopštila je da je u zabavnom parku "Diznilend" u blizini Pariza uhapšen muškarac sa dva komada vatrenog oružja. Posle terorističkih napada koje su potresle ovaj grad u...


Tivat: Planirana gradnja stanova za socijalno ugrožene, penzionere i funkcionere - Penzioneri - Crna Gora\nMilica Hajdukovic mar 29, 2018\n“Opština Tivat za naredni period planira da učestvuje u izgradnji tri zgrade za rješavanje stambenih potreba slijedećih kategorija: penzioneri (gradnja 8 stanova, koji će biti oslobođeni plaćanja naknade za komunalno opremanje zemljišta); pripadnici RE populacije; lokalni funkcioneri, rukovodioci i službenici i namještenici u Opštini, odnosno zaposleni sa rukovodiocima u opštinskim javnim službama, odnosno u javnim ustanovama i preduzećima čiji je osnivač Opština”, piše u nacrtu Lokalnog programa socijalnog stanovanja.\nU tivatskoj politilčloj javnosti ona je zbog načina na koji će se graditi “preko leđa” gradske imovine i sredstava poreskih obveznika, da bi u njoj stanovi bili bukvalno poklonjeni funkcionerima, već dobila popularan naziv “sramotnica”.\nFizička aktivnost čuva srce\n“Dug može da uništi srećan život”\nPOKRETNI I POSLE 50-E: Vježbe koje će produžiti život starijim ljudima


Otvoreno pismo grupe autora povodom najave da se prodaje Telekom Srbija Otvoreno pismo grupe autora povodom najave da se prodaje Telekom Srbija – Personal magazin\nU tzv. Otvorenom pismu, objavljenom 6. aprila na sajtu internet magazin Balkan, grupa autora – intelektualaca, univerzitetskih profesora i naučnih radnika navodi da bi odluka o prodaji Telekoma Srbija “trebala…\nU tzv. Otvorenom pismu, objavljenom 6. aprila na sajtu internet magazin Balkan, grupa autora – intelektualaca, univerzitetskih profesora i naučnih radnika navodi da bi odluka o prodaji Telekoma Srbija “trebala da bude plod sistematskog promišljanja timova stručnjaka i optimalna za sadašnje i buduće generacije, ali istupi Vladinih i partijskih zvaničnika ne izazivaju pozitivnu reakciju“.\nU nastavku otvorenog pisma kaže se:\n5. Kakvi razlozi stoje iza naizgled neracionalnog ponašanja države koja 2002. ponovo otkupljuje 29% vlasništva od Italijana, zatim obavlja značajne akvizicije u okruženju (Telekom Republike Srpske i M:Tel Crne Gore) – da bi sada sve to „prepustila” stranom vlasniku?\n7. Koliko je očekivano smanjenje broja zaposlenih u „Telekomu Srbija”, JP PTT Srbija i telekomunikacionoj industriji?\n8. Kako država planira da obešteti onaj deo korisnika Telekoma koji je decenijama unazad ulagao sredstva u obezbedjenje „tehničkih uslova” za telefonski priključak?\n11. Kako država namerava da spreči obezvredjivanje vrednosti akcija malih akcionara (gradjana, zaposlenih i bivših zaposlenih) ako kupovinu izvrši Deutsche Telekom, i time, kao većinski vlasnik postane potpuno nezainteresovan za njihovu kupovinu?\nU nadi da ćete obratiti pažnju na naša pitanja,\ndr Vera Vratuša, vanredni profesor Beogradskog univerziteta\ndr Branko Kovačević, redovni profesor, rektor Beogradskog univerziteta\ndr Borivoje Lazić, redovni profesor Beogradskog univerziteta\nOtvoreno pismo grupe autora povodom najave da se prodaje Telekom Srbija was last modified: April 11th, 2010 by Redakcija\nBalkanmagazinotvoreno pismopredsednik republikeTelekom-Srbija\nTelekom Srbija u savetu PKS-a za društveno odgovorno poslovanje\nVlada Apr 12, 2010 at 11:11\nVeoma uverljiva pitanja su postavili,na koje verovatno,necemo dobiti odgovore, zasto se treba tako nesto prodati? Kako je Slovenija skoro u svakoj grani privrede zadrzala po jednu fabriku,i pri tom je Ii clan EU i uspesno sprovela tranziciju,oni kazu da bi Drzava Slovenija mogla da kontrolise sva trzista u zemlji,a mi sta mi …….mislimo???


Beko DFN 26420 W mašina za pranje sudova cena, cene Srbija, prodaja Beograd Novi Sad Niš\nBeko DFN 26420 W mašina za pranje sudova cene\nBeko DFN26420W Buka 46 dB, Energetski razred A++... specifikacija\ncena od 34.670,00 din\ncena od 35.661,00 din\nEPonuda nije internet prodavnica već Vam omogućava da brzo i lako nađete Beko DFN 26420 W mašina za pranje sudova po najjeftinijoj ceni. Naš cilj je da kupci budu što bolje informisani o ponudi Beko mašina za pranje sudova DFN 26420 W na tržištu Srbije. Vrlo lako nalazite željeni proizvod za kategoriju Mašine za pranje sudova cene, ne morate da lutate od sajta do sajta za Beko Mašine za pranje sudova, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Beko DFN 26420 W mašina za pranje sudova sa PRODAVCEM. EPonuda ne može da garantuje potpunu tačnost specifikacije i slika za Beko DFN 26420 W mašina za pranje sudova. Pre kupovine, podatke za Beko mašina za pranje sudova DFN 26420 W proverite na sajtu PROIZVOĐAČA.


Uredba o uplati doprinosa za penzijsko i invalidsko i zdravstveno osiguranje za sveštenike i verske službenike - Poreski Savetnik\nNa osnovu člana 29. stav 3. Zakona o crkvama i verskim zajednicama ("Službeni glasnik RS", broj 36/06) i člana 42. stav 1. Zakona o Vladi ("Službeni glasnik RS", br. 55/05, 71/05 - ispravka, 101/07, 65/08 i 16/11), a u vezi sa članom 64a stav 2. Zakona o doprinosima za obavezno socijalno osiguranje ("Službeni glasnik RS", br. 84/04, 61/05, 62/06, 7/08, 5/09, 7/09, 3/10, 4/11, 52/11, 101/11 i 7/12), Vlada donosi\n"Sl. glasnik RS", br. 46/2012\nZa lica iz člana 1. ove uredbe sredstva za uplatu doprinosa za obavezno penzijsko i invalidsko i zdravstveno osiguranje obezbeđuju se u budžetu Republike Srbije do visine najniže mesečne osnovice doprinosa propisane članom 38. Zakona o doprinosima za obavezno socijalno osiguranje.\nSredstva iz stava 1. ovog člana obezbeđuju se u budžetu Republike Srbije na razdelu organa nadležnog za poslove vera, u skladu sa zakonom.\nOrgan nadležan za poslove vera prenosiće sredstva na propisane uplatne račune doprinosa za penzijsko i invalidsko i zdravstveno osiguranje za lica iz člana 1. ove uredbe, najkasnije do 15. u mesecu za prethodni mesec.\nNadležna organizacija za obavezno socijalno osiguranje dostavlja podatke o osiguranicima i promenama u osiguranju za osiguranike iz člana 1. ove uredbe Poreskoj upravi, u rokovima propisanim Zakonom o doprinosima za obavezno socijalno osiguranje.\nPoreska uprava, po izvršenoj uplati iz člana 2. ove uredbe, evidentira uplaćene doprinose o svakom osiguraniku o čemu dostavlja podatke nadležnoj organizaciji za obavezno socijalno osiguranje.\nPoreska uprava, najkasnije do 5. u mesecu dostavlja podatke o sveštenicima i verskim službenicima, o jedinici lokalne samouprave na kojoj se vrši zaduženje za određenog osiguranika, obeležjima za identifikaciju obveznika, najnižoj mesečnoj osnovici osiguranja i obračunatom iznosu doprinosa za obavezno socijalno osiguranje na tu osnovicu, organu nadležnom za poslove vera.


POJEFTINJENJE NEKRETNINA TEK PREDSTOJI - Biznis Planet - Izrada biznis planova i investicionih projekata\nPOJEFTINJENJE NEKRETNINA TEK PREDSTOJI\nIzvor: Gde investirati/ B92\nCene stanova u poslednje dve godine smanjene su i do 30 odsto, a od jeseni se može očekivati novo pojeftinjenje kvadrata, kažu u agencijama za nekretnine. Sekretar Odbora Privredne komore Srbije za građevinu Goran Rodić rekao je da se očekuje da će cene stanova i dalje padati, posebno cene velikih stanova.\n"Mali stanovi i stanovi srednje kvadrature uglavnom drže približne cene", rekao je Rodić.\nPrema njegovim rečima, cene su u odnosu na prethodne dve godine opale i do 30 odsto, a u ekskluzivnim zonama cene stanova su drastično pale, ali takvih stanova nema mnogo, svega nekoliko stotina.\nU poslednje vreme je povećana ponuda stanova koje grade privatni investitori, rekao je on i dodao da se u Beogradu se gradi oko 1.300 stanova.\n"Cene se kreću od 750 do 1.700 evra po kvadratu, a u skupljim zonama oko 2.000 evra", rekao je Rodić i naveo da su se cene približile realnim, ali da je i dalje je velika razlika u cenama kvadrata u Beogradu i u drugim gradovima Srbije, gde se kvadrat kreće od 350 do 500 evra.\nKako je rekao, jeftiniji stanovi po ceni od 800 do 1.000 evra u Beogradu mogu se naći po obodnim delovima grada, na primer u Krnjači, gde je cena kvadrata oko 850 evra.\nSuvlasnik jedne agencije za nekretnine Kaća Lazarević izjavila je da je tržište nekretnina malo živnulo od 15. jula i da je to tada bilo "potpuno mrtvo". Ona je ocenila da je stanje bolje nego na početku godine jer su cene pristupačnije, a kupci i prodavci se lako dogovoraju. Ona je naglasila i da je prodaja poslovnog prostora potpuno zamrla, jer kako kaže nema ni kupaca ni prodavaca. Kako je navela, ponuda je i dalje loša i malo je dobrih stanova, naročito onih u novogradnji, jer je dosta nezavršenih stanova pošto investitori nemaju novca.\n"Stanovi se uglavnom kupuju za gotovinu i kreditnih kupaca skoro da nema" rekla je Lazarević.